open-index/open-wikipedia-markdown huggingface dataset:
କଳାହାଣ୍ଡି , ବଲାଙ୍ଗିର , କୋରାପୁଟ ଅଞ୍ଚଳ ( KBK)

**କଳାହାଣ୍ଡି , ବଲାଙ୍ଗିର , କୋରାପୁଟ ଅଞ୍ଚଳ **( KBK), ଭାରତୀୟ ରାଜ୍ୟ ଓଡ଼ିଶାର ଏକ ଅର୍ଥନୈତିକ ପଛୁଆ ଅଞ୍ଚଳ । ଏହି ଚିର ମରୁଡି ଗ୍ରସ୍ତ ଅଞ୍ଚଳ ଭାରତର ଏକ ସର୍ବାଧିକ ଅନଗ୍ରସର ଅଞ୍ଚଳ ଭାବରେ ପରିଚିତ । 

 ଭୌଗୋଳିକ ଅବସ୍ଥିତି 
୧୯୯୨ -୯୩ ମସିହା ପୂର୍ବରୁ ଏହି ଅଞ୍ଚଳ ୩ଟି ଜିଲା ତଥା କଳାହାଣ୍ଡି , ବଲାଙ୍ଗିର ଓ କୋରାପୁଟ ଭାବରେ ଥିଲା । ଏହା ଓଡ଼ିଶାର ଦକ୍ଷିଣ ପଶ୍ଚିମ ଅଞ୍ଚଳରେ ଆନ୍ଧ୍ର ପ୍ରଦେଶ  ଓ ଛତିଶଗଡ଼ ରାଜ୍ୟର  ସୀମାକୁ ଲାଗି ରହିଛି ।୧୯୯୨-୯୩ ମସିହାରେ ଓଡ଼ିଶା ସରକାରଙ୍କଦ୍ୱାରା ୮ଟି ଜିଲ୍ଲା ଭାବରେ ପୁନର୍ଗଠନ କରାଯାଇଥିଲା ।
ଏହାଦ୍ୱାରା ସେହି ଅଞ୍ଚଳ ସବୁ ମାଲକାନଗିରି , କୋରାପୁଟ , ନବରଙ୍ଗପୁର , କଳାହାଣ୍ଡି , ରାୟଗଡା , ନୂଆପଡା , ବଲାଙ୍ଗିର ଓ ସୁବର୍ଣପୁର , ଏହି ପରି ୮ଟି ସ୍ୱତନ୍ତ୍ର ଜିଲା ଭାବେ ଗଠିତ ହେଇଥିଲା । ଏହି ଆଠଟି ଜିଲ୍ଲାରେ ସମୁଦାୟ ୧୪ଟି ସବ୍ ଡିଭିଜନ , ୩୭ଟି ବ୍ଲକ , ୮୦ଟି CD ବ୍ଲକ ୧,୪୩୭ଟି ଗ୍ରାମ ପଞ୍ଚାଯତ , ଓ ୧୨,୨୯୩ଟି ଗ୍ରାମ ରହିଛି । KBK ଅଞ୍ଚଳର ଏହି ୮ଟି ଜିଲ୍ଲାର ସମୁଦାୟ ଲୋକସଂଖ୍ୟା ଓଡ଼ିଶା ରାଜ୍ୟର ୧୯.୭୨ % ହେଇଥିବା ବେଳେ ଆୟତନ ଅନୁସାରେ ଏହା ୩୦.୫୯ % ଅଞ୍ଚଳରେ ବ୍ୟାପ୍ତ । ଏହି ଅଞ୍ଚଳର ୯୦% ଲୋକ ଗ୍ରାମାଞ୍ଚଳରେ ବସବାସ କରିଥାନ୍ତି । ଏଠାରେ ଜନ ଘନତ୍ୱ ମାତ୍ର ୧୯୨ / ବର୍ଗ କିଲୋମିଟର । ଉଲ୍ଲେଖ କରାଯାଇପାରେ ଯେ ରାଜ୍ୟର ଜନ ଘନତ୍ୱ ହାରାହାରି ୨୩୬/ ବର୍ଗ କିଲୋମିଟର ରହିଥିଲା । ଏହାର ସମୁଦାୟ ଆୟତନ ମଧ୍ୟରୁ ପ୍ରାୟ ଏକ ତୃତୀଯାଂଶ ବା ୧୬, ୧୩୧ ବର୍ଗ କିଲୋମିଟର ଅଞ୍ଚଳ ଜଙ୍ଗଲରେ ପୂର୍ଣ । ଏହା ମଧ୍ୟରୁ ୫,୪୭୩ ବର୍ଗ କିଲୋମିଟର ଘଞ୍ଚ ଅରଣ୍ୟ ରହିଛି । 
##  ଶିକ୍ଷା ଓ ଅର୍ଥନୈତିକ ସ୍ଥିତି  
ଏହି ଅଞ୍ଚଳରେ ଶିକ୍ଷା ମଧ୍ୟ ଅତ୍ୟନ୍ତ ପଛୁଆ ଭାବରେ ରହିଛି । ପୁରୁଷ ସାକ୍ଷ୍ୟରତା ହାର ଜାତୀୟ ହାରଠାରୁ କମ ହେଇଥିବା ବେଳେ ମହିଳା ସାକ୍ଷ୍ୟରତା ହାର ମାତ୍ର ୨୪.୭୨ % ରହିଥିବା ୧୯୯୨  ଜନଗଣନା ଅନୁସାରେ ଜଣା ଯାଏ । ଏଠାରେ ଅଧିବାସୀମାନଙ୍କ ଆର୍ଥିକ ଅବସ୍ଥା ଅତି ଦରିଦ୍ର କୁହାଯାଇ ପାରେ । ୧୯୭୨ ମସିହାରେ ଦାରିଦ୍ରତା ସୀମା ରେଖା ତଳେ ଥିବା ପରିବାର ମାନଙ୍କ ଗଣନାରେ ଏହି ଅଞ୍ଚଳରେ ୭୨ % ପରିବାର ଦାରିଦ୍ରତା ସୀମା ରେଖା ତଳେ ରହିଥିବାର ଜଣାଯାଇଥିଲା । ଏହି ସଂଖ୍ୟା ୧୯୯୨ ଆକଳନରେ ୮୨ % ରହିଥିଲା । KBK ଅଞ୍ଚଳର ୪୯ଟି ବ୍ଲକକୁ "ଅତ୍ୟନ୍ତ ପଛୁଆ " ଘୋଷଣା କରାଯାଇଥିବା ବେଳେ ଅନ୍ୟ ୨୮ଟି ବ୍ଲକକୁ "ପଛୁଆ "ଭାବରେ ଚିହ୍ନଟ କରାଯାଇଥିଲା । ଏହି ଅଞ୍ଚଳରେ କ୍ରମାଗତ ବୃଷ୍ଟିହୀନତା ଜନିତ ମରୁଡି ଗ୍ରସ୍ତ ରହିବା ସହ ଅନାହାର , ପୃଷ୍ଟିହୀନତା , ସାଧାରଣ ସେବାରୁ ବଞ୍ଚିତ ହେବା ପରି କଠୋର ସମସ୍ୟା ସବୁ ରହିଆସିଛି । ସାମାଜିକ ଓ ଅର୍ଥନୈତିକ କ୍ଷେତ୍ରରେ ଏହି ଅଞ୍ଚଳ ଯୋଗାଯୋଗ , ଜଳସେଚନ , ଚିକିସ୍ଥା ସୁବିଧା , ଶିକ୍ଷା ସୁବିଧା ଅନ୍ୟାନ୍ୟ ଜନ ସେବା ବିଷୟରେ ସାଧାରଣ ମାନ ଦଣ୍ଡ ଅନୁସାରେ ଖୁବ ପଛୁଆ ରହିଛି । 

 
## କେବିକେ ଉନ୍ନୟନ ଯୋଜନା 
 
କେନ୍ଦ୍ର ସରକାରଙ୍କ ଯୋଜନା ଆୟୋଗ KBK ଅଞ୍ଚଳକୁ ଏକ ବହୁତ ଅନୁନ୍ନତ ଅଞ୍ଚଳ ଭାବରେ ଚିହ୍ନଟ କରି ତାର ସ୍ୱତନ୍ତ୍ର ଉନ୍ନୟନ ପାଇଁ ଯୋଜନା ମାନ କରିଛନ୍ତି । ରାଜ୍ୟ ସରକାର ମଧ୍ୟ ଏହି ଅଞ୍ଚଳ ପାଇଁ ସ୍ୱତନ୍ତ୍ର ଉନ୍ନୟନ ଯୋଜନା " ବିଜୁ କେବିକେ ଯୋଜନା " ନାମରେ ବ୍ୟବସ୍ଥା କରିଛନ୍ତି । ଏହି ଯୋଜନା ଅନ୍ତର୍ଗତ ବ୍ୟବସ୍ଥା ଅନୁସାରେ ରାସ୍ତା ନିର୍ମାଣ , ପାନୀଯ ଜଳ ଯୋଗାଣ , ଜଳସେଚନ ଆଦି ବ୍ୟବସ୍ଥା ପାଇଁ ଅର୍ଥ ମଞ୍ଜୁର କରାଯାଇଛି ।ଚିକିସ୍ଥାର ସୁଧାର ପାଇଁ ମଧ୍ୟ ସ୍ୱତନ୍ତ୍ର ଦୃଷ୍ଟି ଦିଆ ଯାଉଛି । 

## ବାହାର ଲିଙ୍କ  
* UnOfficial web site of Kosal 
* Starvation deaths continue in Kalahandi-Balangir-Koraput area of Orissa, India:Kosal Discussion and Development Forum
* The political economy of food in Adivasi societies of the Koraput-Bolangir-Kalahandi region of Orissa. 
* KBK, NREGA and rural employment: In Orissa, corruption robs the poor
* Official web site of Kalahandi-Balangir-Koraput districts 
* http://www.kbklive.com/ 
## ଆଧାର  
ଶ୍ରେଣୀ:କଳାହାଣ୍ଡି ଜିଲ୍ଲା
ଶ୍ରେଣୀ:ବଲାଙ୍ଗୀର ଜିଲ୍ଲା
ଶ୍ରେଣୀ:କୋରାପୁଟ ଜିଲ୍ଲା
ବିଜୁ କୃଷକ କଲ୍ୟାଣ ଯୋଜନା

**ବିଜୁ  କୃଷକ କଲ୍ୟାଣ ଯୋଜନା**, ବା  **BKKY** ଭାରତୀୟ ରାଜ୍ୟ ଓଡ଼ିଶାର କୃଷକମାନଙ୍କ ଶ୍ୱାସ୍ୟ ବୀମା ଯୋଜନା , ଯାହା ଓଡ଼ିଶା ସରକାରଙ୍କଦ୍ୱାରା ରାଜ୍ୟର କୃଷକ ମାନଙ୍କ କଲ୍ୟାଣ ପାଇଁ ପ୍ରଣଯନ କରାଯାଇଛି । ଏହି ଯୋଜନା ଓଡ଼ିଶା ସରକାରଙ୍କ ମୁଖ୍ୟମନ୍ତ୍ରୀନବୀନ ପଟ୍ଟନାୟକଙ୍କଦ୍ୱାରା ଅନୁଗୁଳଠାରେ କୃଷକ ମାନଙ୍କ ଶ୍ୱାସ୍ୟ ଓ ଦୁର୍ଘଟଣା ଜନିତ ବିପତ୍ତି ବେଳେ ସହାୟତା ଦେବା ପାଇଁ ପ୍ରଣୟନ କରାଯାଇଥିଲା ।ଏହି ଯୋଜନା ଅନ୍ତର୍ଗତ ବ୍ୟବସ୍ଥାରେ ରାଜ୍ୟର ବିଭିନ୍ନ ଜିଲ୍ଲାରେ ଥିବା ଅନେକ ହସ୍ପିଟାଲ , ଗୋଷ୍ଠୀ ଶ୍ୱାସ୍ୟ କେନ୍ଦ୍ରକୁ ସଂଯୋଗ କରାଯାଇ କୃଷକ ମନକୁ ସ୍ୱଳ୍ପ ଖରଚରେ ଶ୍ୱାସ୍ୟ ସେବା ପ୍ରଦାନ କରାଯାଉଛି ।

## ଓଡ଼ିଶାର କୃଷକ 
ଓଡ଼ିଶା ଏକ କୃଷି ପ୍ରଧାନ ରାଜ୍ୟ ରହିଆସିଛି । ଓଡ଼ିଶାର ପ୍ରାୟ ୮୩ % ଲୋକ ସାଧାରଣତଃ କୃଷି ଉପରେ ପ୍ରତ୍ୟକ୍ଷ ବା ପରୋକ୍ଷ୍ୟ ଭାବରେ ନିର୍ଭରଶୀଳ । କିନ୍ତୁ ଓଡ଼ିଶାର ଅନେକ ଅଞ୍ଚଳରେ ପର୍ଯ୍ୟାପ୍ତ ଜଳସେଚନର ସୁବିଧା ନ ଥିବାରୁ ଅନେକ ସମୟରେ ଅନାବୃଷ୍ଟି କାରଣରୁ ମରୁଡି ଗ୍ରସ୍ତ ହେଇଥାଏ ଓ ତାହା ଫଳରେ କୃଷି ବ୍ୟାଘ୍ରାତ ହେଇଥାଏ ଓ କୃଷକ ମାନଙ୍କ ଆର୍ଥିକ ମାନଦଣ୍ଡ ଦୁର୍ବଳ ହେଇଥାଏ । ଏହି କୃଷକମାନେ ବର୍ତ୍ତମାନର ବ୍ୟୟ ବହୁଳ ଚିକିସ୍ଥା ସେବା ପାଇବାରୁ ବଞ୍ଚିତ ହେଇଥାନ୍ତି । ତେଣୁ ଓଡ଼ିଶା ସରକାର ଏହାର ପ୍ରତିକାର ପାଇଁ ଏହି ଯୋଜନାର ପ୍ରଣଯନ କରିଥିଲେ ।

## ସାମିଲ ହେଇଥିବା କୃଷକ ଓ ଅର୍ଥ ବ୍ୟବସ୍ଥା  
ବର୍ତ୍ତମାନ ସୁଦ୍ଧା ଏହି ଯୋଜନାରେ ଓଡ଼ିଶାର ୫୭,୬୦,୫୦୫ ଜଣ କୃଷକ ଓ ତାଙ୍କ ଉପରେ ନିର୍ଭରଶୀଳ ପରିବାରର ଲୋକଙ୍କୁ ସାମିଲ କରାଯାଇଛି । ଏଥିପାଇଁ ଓଡ଼ିଶା ସରକାର ୨୮୭.୧୫ କୋଟି ଟଙ୍କାର ଅର୍ଥ ପ୍ରିମିୟମ ଆକାରରେ ବୀମା କମ୍ପାନୀମାନଙ୍କୁ ପ୍ରଦାନ  କରିଛନ୍ତି । ୧୯୧୩ ମସିହାରେ ଲାଗୁ କରାଯାଇଥିବା ଏହି ଯୋଜନାରେ ଦୁଇଟି ପର୍ଯ୍ୟାୟରେ ଯଥାକ୍ରମେ ୨୫,୬୧,୫୦୨ ଏବଂ ୩୧,୯୮,୯୦୨ କୃଷକ ପରିବାର ବ୍ୟକ୍ତିଙ୍କୁ ବୀମା ପରିସର ଭୁକ୍ତ କରାଯାଇଥିଲା ।  ଏହି ସମୟ ମଧ୍ୟରେ ୨,୭୮,୨୧୨ ଜଣ କୃଷକ ପରିବାର ବ୍ୟକ୍ତିଙ୍କୁ ବୀମା କମ୍ପାନୀଦ୍ୱାରା ୧୩୬,୩୮,୦୫ ,୪୧୮ ଟଙ୍କାର ସହାୟତା ପ୍ରଦାନ କରାଯାଇଥିଲା । ଏହି ଯୋଜନାରେ ସାମିଲ ହେବା ପାଇଁ କୃଷକ ମାନଙ୍କୁ ବାର୍ଷିକ ୩୦ ଟଙ୍କା ଦେଇ ପଞ୍ଜୀକୃତ କରିବାକୁ ହୁଏ ଓ ଏହାଦ୍ୱାରା ସେମାନେ ବାର୍ଷିକ ୩୦,୦୦୦ ଟଙ୍କାର ଶ୍ୱାସ୍ୟ ସେବା ବା ଦୁର୍ଘଟଣା ଜନିତ ସେବା ପାଇ ପାରିବେ ।

## ସମ୍ପୃକ୍ତ ବୀମା କମ୍ପାନୀ ଗୁଡ଼ିକ 
* ଇଫ୍କୋ - ଟୋକିଓ ସାଧାରଣ ବୀମା କମ୍ପାନୀ 
* ଜାତୀୟ ବୀମା କମ୍ପାନୀ 
* ରିଲାଏନ୍ସ ସାଧାରଣ ବୀମା  
* ନିଉ ଇଣ୍ଡିଆ ବୀମା 

## ଆଧାର 
ଶ୍ରେଣୀ:ଓଡ଼ିଶା ସରକାରଙ୍କଦ୍ୱାରା ପ୍ରଚଳିତ ଯୋଜନା
ଅନ୍ତୋଦୟ ଅନ୍ନ ଯୋଜନା

**ଅନ୍ତୋଦୟ ଅନ୍ନ ଯୋଜନା** (AAY) , ଭାରତ ସରକାରଙ୍କ ପ୍ରଯୋଜିତ ଏକ ଯୋଜନା । ଏହାକୁ କେନ୍ଦ୍ର ସରକାର ୨୫ ଡିସେମ୍ବର ୨୦୦୦ ମସିହାରେ ପ୍ରଥମ କରି ଭାରତୀୟ ରାଜ୍ୟ ରାଜସ୍ଥାନରେ ପ୍ରଣଯନ କରିଥିଲେ ଓ ସାଂପ୍ରତିକ ଏହା ସମସ୍ତ ରାଜ୍ୟ ସମୂହରେ କାର୍ଯ୍ୟକାରୀ ହେଇ ଆସୁଛି । ଏହି ଯୋଜନାଦ୍ୱାରା ଦେଶର ଦରିଦ୍ରତମ ପରିବାର ମାନଙ୍କୁ ବହୁ ରିହାତି ଦରରେ ଅନ୍ନ ଯୋଗାଇ ଦିଆ ଯାଇଥାଏ ।ଏହି ଯୋଜନାକୁ "ଦିନ ଦୟାଲ  ଉପଧ୍ୟାୟ ଅନ୍ତୋଦୟ ଯୋଜନା " କୁହାଯାଏ । 

ପ୍ରଥମ ସ୍ତରରେ ଦେଶର ପ୍ରାୟ ୧୦,୦୦୦,୦୦୦ ଦରିଦ୍ରତାର ସୀମାରେଖା ତଳେ ଥିବା ଅତ୍ୟନ୍ତ ଦରିଦ୍ର ପରିବାରକୁ ଚିହ୍ନଟ କରାଯିବାର ପ୍ରକ୍ରିୟା କରାଯାଇ ସରକାରଙ୍କ ତରଫରୁ ସେମାନଙ୍କୁ ମାସିକ ୩୫ କିଲୋଗ୍ରାମ ଲେଖା ଚାଉଳ ବା ଗହମ ଖୁବ ରିହାତି ଦରରେ ଯୋଗେଇ ଦେବାର ବ୍ୟବସ୍ଥା କରା ଯାଇଥିଲା । ଏହି ଯୋଜନାରେ ଅନ୍ତର୍ଭୁକ୍ତ ହେଇଥିବା ପରିବାରମାନେ କିଲୋଗ୍ରାମ ପିଛା ୩ ଟଙ୍କାରେ ଚାଉଳ ଓ ୨ ଟଙ୍କାରେ ଗହମ ପାଇବାର ବ୍ୟବସ୍ଥା ରହିଲା । ଜୁନ ୨୦୦୩ , ଓ ଅଗଷ୍ଟ ୨୦୦୪ ମସିହାରେ ଏହି ଯୋଜନାର ପରିସର ବୃଦ୍ଧି କରାଯାଇ ଆହୁରି ୫,୦୦୦,୦୦୦ ଦରିଦ୍ର ସୀମା ରେଖା ତଳେ ରହିଥିବା ପରିବାରଙ୍କୁ ଅନ୍ତର୍ଭୁକ୍ତ କରାଯାଇଥିଲା । 

## ରେସନ କାର୍ଡ 
ଚିହ୍ନଟ ପ୍ରକ୍ରିୟାରେ ଚିହ୍ନଟ ହେଇଥିବା ହିତାଧିକାରୀ ପରିବାରକୁ " ଅନ୍ତୋଦୟ ରେସନ କାର୍ଡ " ନାମକ କାର୍ଡ ପ୍ରଦାନ କରାଯାଇଥିଲା । ହଳଦିଆ ରଙ୍ଗର ଏହି କାର୍ଡ ଏକ ପରିଚୟ ପତ୍ରର କାର୍ଯ୍ୟ ମଧ୍ୟ କରିଥାଏ । ଏହା ସହ ରେସନ ପାଇବାକୁ ସବୁଜ ରଙ୍ଗର ରେସନ କାର୍ଡ ମଧ୍ୟ ପ୍ରଦାନ କରାଯାଇଥିଲା । .

## ପୁନଶ୍ଚ ଦେଖଣା 
* Deen Dayal Upadhyay Antodaya Yojana

## ଆଧାର 
ଶ୍ରେଣୀ:ସରକାରୀ ଯୋଜନା
ସଜନାଖଳି ବନ୍ୟ ପ୍ରାଣୀ ଅଭୟାରଣ୍ୟ

**ସଜନାଖଳି ବନ୍ୟ ପ୍ରାଣୀ ଅଭୟାରଣ୍ୟ, ** ଭାରତୀୟ ରାଜ୍ୟ ପଶ୍ଚିମ ବଙ୍ଗର ୨୪ ପରଗଣା ଜିଲ୍ଲାର ସୁନ୍ଦରବନ ଡେଲ୍ଟା ଅଞ୍ଚଳରେ ଥିବା ଏକ ବନ୍ୟ ପ୍ରାଣୀ ଅଭୟାରଣ୍ୟ । ଏହାର ଆୟତନ ୩୬୨ ବର୍ଗ କିଲୋମିଟର । ଏହା ମୁଖ୍ଯତଃ ଆର୍ଦ୍ରଭୂମି , ସନ୍ତସନ୍ତିଆ ବୁଦା ଅରଣ୍ୟ ସହ ଘଞ୍ଚ ଅରଣ୍ୟରେ ପରିପୂର୍ଣ । ୧୯୭୬ ମସିହାରେ ଏହାକୁ ଅଭୟାରଣ୍ୟ ଭାବରେ ଘୋଷଣା କରାଯାଇଥିଲା । ଏଠାରେ ବିଭିନ୍ନ ଜାତୀୟ ପକ୍ଷୀ , ବାଘ , ଜଙ୍ଗଲି ବୋଆର , ସଂଭର , ଅଲିଭ ରିଡଲେ କଇଞ୍ଛ ଓ ବିଦେଶାଗତ ପକ୍ଷୀ ରହିଥାନ୍ତି । 

## ଗ୍ୟାଲେରି 

68 WHITE-BACKED VULTURE.jpg|A white backed vulture (Gyps bengalensis) spotted at Sajnakhali Wildlife Sanctuary
IMPERIAL GREEN PEGION.jpg|Imperial Green Pigeon (Ducula aenea) spotted at Sajnakhali Wildlife Sanctuary
Great Egret (Casmerodius albus).jpg|A Great Egret (Casmerodius albus) spotted at Sajnakhali Wildlife Sanctuary
LITTLE HERON (Butorides striatus).jpg|A Little Heron (Butorides striatus) spotted at Sajnakhali Wildlife Sanctuary
Common Iora scientific name Aegithina tiphia by Sumita Roy Dutta at Sajnekhali Bird Sanctuary IMG 8289.jpg|Common iora Female at Sajnakhali Wildlife Sanctuary

## ଆଧାର 
* Sajnakhali Wildlife Sanctuary  Wild Bengal Wildlife Sanctuaries
ବାଲିମେଳ ଜଳଭଣ୍ଡାର ନୌକା ଆକ୍ରମଣ

ବାଲିମେଳ ଜଳଭଣ୍ଡାର ନୌକା ଆକ୍ରମଣ , ଭାରତୀୟ ରାଜ୍ୟ ଓଡ଼ିଶାର ବାଲିମେଳାଠାରେ ଥିବା ଜଳଭଣ୍ଡାରରେ ଏକ ନୌକା  ରେ ୪ ଜଣ ନକ୍ସଲ ସୁରକ୍ଷ୍ୟା ବାହିନୀର ପୋଲିସ ଓ ୬୦ ଜଣ ଜିଆରଇ।-ହାଉଣ୍ଡ କମାଣ୍ଡୋ ଯାତ୍ରା କରୁଥିବା ସମୟରେ ନକ୍ସଲ ମାନକ ଆକ୍ରମଣରେ ନୌକା ଡୁବି ଯିବା ଫଳରେ ୩୮ ଜଣ ଯବାନଙ୍କ ପ୍ରାଣହାନୀ ହେଇଥିଲା । ଏହି ଘଟଣାରୁ ୨୬ ଜଣ ବାରଟି ଯାଇଥିଲେ । .

## ଆଧାର 
ଶ୍ରେଣୀ:ଓଡ଼ିଶାରେ ଅପରାଧ
ଶ୍ରେଣୀ:ମାଲକାନଗିରି ଜିଲ୍ଲା
ଲାମିଭୁଡିନ/ଜିଡୋଭୁଡିନ

**ଲାମିଭୁଡିନ/ଜିଡୋଭୁଡିନ** (ଇଂରାଜୀ ଭାଷାରେ **Lamivudine/zidovudine**, ବିକ୍ରୟ ନାମ **କୋମ୍ବିଭିର**) ଔଷଧ ଏଚଆଇଭି/ଏଡସ ରୋଗରେ ଦିଆଯାଏ । ଏଥିରେ ଦୁଇଟି ନିର୍ଦ୍ଦିଷ୍ଟ ମାତ୍ରାର ଆଣ୍ଟିରେଟ୍ରୋଭାଇରାଲ ଔଷଧ (antiretroviral medications) ଥାଏ ଯାହାର ନାମ ଲାମିଭୁଡିନ ଓ ଜିଡୋଭୁଡିନ । ଏହି ଔଷଧଦ୍ୱୟ ଅନ୍ୟାନ୍ୟ ଆଣ୍ଟିରେଟ୍ରୋଭାଇରାଲ ଔଷଧ ସ‌ହିତ ମଧ୍ୟ ଦିଆଯାଏ । ଦିନ‌କୁ ଦୁଇ ଥର ଏହି ଔଷଧ ପାଟିରେ ଦିଆଯାଏ । 

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ଥକ୍କା ଅନୁଭବ, ଅଇ, ତରଳ ଝାଡ଼ା ଓ ଜ୍ୱର ଇତ୍ୟାଦି ଲକ୍ଷଣ ଦେଖାଯାଏ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ସନ ୨୦୧୫ରେ ଯୁକ୍ତରାଷ୍ଟ୍ର ଆମେରିକାରେ ଏହାର ଏକ ମାସର ଖର୍ଚ୍ଚ ପ୍ରାୟ ୨୦୦ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ବାଲିମେଳା ଜଳଭଣ୍ଡାର

ବାଲିମେଳା ଜଳଭଣ୍ଡାର, ଭାରତୀୟ ରାଜ୍ୟ ଓଡ଼ିଶାର ମାଲକାନଗିରି ଜିଲ୍ଲାର ସିଲେରୁ ନଦୀ ଉପରେ ନିର୍ମିତ ଏକ ଜଳଭଣ୍ଡାର । ସିଲେରୁ ନଦୀ ଗୋଦାବରୀ ନଦୀର ଏକ ଉପନଦୀ । ବାଲିମେଳ ଜଳଭଣ୍ଡାରର ଜଳ ଧାରଣ କ୍ଷ୍ୟମତା ୩୬୧୦ ମିଲିୟନ ଘନା ମିଟର । 

ଆନ୍ଧ୍ରପ୍ରଦେଶ  ଓ ଓଡ଼ିଶା ରାଜ୍ୟ ସହ ସମଭାଗିତା ଭିତ୍ତିରେ ସିଲେରୁ ନଦୀର ଜଳକୁ ବଣ୍ଟନ କରିବା ପାଇଁ ବୁଝାମଣା କରାଯାଇ ଏହି ଜଳଭଣ୍ଡାର ନିର୍ମିତ ହେଇଥିଲା । ଏଥିରୁ ନିଜ ଭାଗ ଜଳକୁ ପୋଟେରୁ ଅଞ୍ଚଳକୁ ଆଣି ଓଡ଼ିଶା ପୋଟେରୁ ଜଳବିଦ୍ୟୁତ ପ୍ରକଳ୍ପ ନିର୍ମାଣ କରିବା ସହ ୩୬୦ ମେଗା ୱାଟ ଶକ୍ତି ଉତ୍ପାଦନ କରୁଛି । ବାଲିମେଳାରୁ ଅଣା ଯାଇଥିବା ପୋଟେରୁ ଜଳାଧାରରେ ସୁରୁଳିକୋଣ୍ଡାଠାରେ ଏକ ବରେଜ ନିର୍ମାଣ କରି ଦୁଇଟି କେନାଲ ଜରିଆରେ ବାଲିମେଳା ଶକ୍ତି ଉତ୍ପାଦନ କେନ୍ଦ୍ରରୁ ନିର୍ଗତ ଜଳକୁ ଜଳସେଚନ ପାଇଁ ବ୍ୟବହାର କରାଯାଉଛି । ତମଶା ମୁଖ୍ୟ କେନାଲ ଓ ଗୋମ୍କୋକୋଣ୍ଡା ମୁଖ୍ୟ କେନାଲ ନାମରେ ଏହି ଦୁଇ କେନାଲଦ୍ୱାରା ମାଲକାନଗିତି ଜିଲ୍ଲାର ଚାଷ ଜମିରେ ଜଳସେଚନ ହେଇଥାଏ । ଏହା ଏହି ଅଞ୍ଚଳର ଅର୍ଥନୈତିକ ଉନ୍ନତି ଦିଗରେ ବହୁଳ ସହାୟତା ପ୍ରଦାନ କରି ଆସୁଛି । ବାଲିମେଳା ଜଳବିଦ୍ୟୁତ କେନ୍ଦ୍ରର ବିଦ୍ୟୁତ ଉତ୍ପାଦନ କ୍ଷ୍ୟମତାକୁ ମଧ୍ୟ ଆଉ  ଦୁଇଟି ୭୫ ମେଗାୱାଟ ଶକ୍ତି ବିଶିଷ୍ଟ ଏକକ ସ୍ଥାପନ କରି ଏହାର ସମୁଦାଯ ଶକ୍ତି ଉତ୍ପାଦନକୁ ୫୧୦ ମେଗା ୱାଟକୁ ବୃଦ୍ଧି କରାଯିବାର ଯୋଜନା କରାଯାଇଛି ।  

ବାଲିମେଳା ପ୍ରକଳ୍ପରୁ ଆନ୍ଧ୍ର ପ୍ରଦେଶର ଅଂଶ ଜଳକୁ ଛଡା ଯାଇ ତାହାଦ୍ୱାରା ଡୋଙ୍କାରାଇଠାରେ ଅପର  ସିଲେରୁ ଓ ତଳ ମୁଣ୍ଡରେ ଲୋଅର ସିଲେରୁ ନାମକ ଜଳବିଦ୍ୟୁତ ପ୍ରକଳ୍ପ ସ୍ଥାପନ ହେଇ ନିର୍ଗତ ଜଳକୁ ଜଳସେଚନ ପାଇଁ ବ୍ୟବହାର କରାଯାଇଥାଏ । 

## ଅନ୍ତ-ରାଜ୍ୟ ଜଳବିବାଦ 
ବାଲିମେଳା ତଳ ମୁଣ୍ଡରେ ଆନ୍ଧ୍ର ପ୍ରଦେଶଦ୍ୱାରା ନିର୍ମିତ ହେବାକୁ ଥିବା ୩୦ ମେଗା ୱାଟ ଶକ୍ତି କେନ୍ଦ୍ରକୁ ନେଇ ଓଡ଼ିଶା ଓ ଆନ୍ଧ୍ରପ୍ରଦେଶ ମଧ୍ୟରେ ବିବାଦର ସୂତ୍ରପାତ ହେଇଛି । ଯଦିଓ ଏହା ରାଜିନାମାରେ ରହିଥିଲା , ତେବେ ଏହାର କିଛି ଅଂଶ ଓଡ଼ିଶାର ଜାଗା ବିପନ୍ନ ହାଉଥିବାରୁ ଓଡ଼ିଶା ସରକାର ତାହାର ପ୍ରତିବାଦ କରିଛନ୍ତି । ଏହା ବ୍ଯତୀତ କୋଲବ ନଦୀ ଜଳକୁ ସିଲେରୁ ପ୍ରକଳ୍ପକୁ ଅଣା ଯାଇ ତାହାଦ୍ୱାରା ଅଧିକ ଜଳବିଦ୍ୟୁତ ଓ ଜଳସେଚନ କରାଯିବାର ଯୋଜନା ମଧ୍ୟ ଏହି ଅଞ୍ଚଳ ବିବାଦ ହେତୁ ସ୍ଥାଣୁ ଅବସ୍ଥାରେ ରହିଛି । 

## ପୁନଶ୍ଚ ଦେଖଣା 
* ବାଲିମେଳ ଜଳଭଣ୍ଡାର ନୌକା ଆକ୍ରମଣ
* ବଂଶଧାରା ନଦୀ
* ନାଗାବଳୀ ନଦୀ
* ଜଳପୁଟ ବନ୍ଧ 

## ଆଧାର 
## ବାହାର ଲିଙ୍କ 
* http://www.ohpcltd.com/balimela/
* https://web.archive.org/web/20050913233651/http://www.orissa.net/links/DistrictInfo/Malkanagir.asp 
ଶ୍ରେଣୀ:ଓଡ଼ିଶାର ହ୍ରଦ
ଜଗମୋହନ

ଡାହାଣ|thumb|କୋଣାର୍କ ସୂର୍ଯ୍ୟ ମନ୍ଦିରର ଜଗ ମୋହନ
**ଜଗମୋହନ** ବା ଜଗ ମୋହନ ହିନ୍ଦୁ ମନ୍ଦିର ସ୍ଥାପତ୍ୟ ଶୈଳୀରେ ଏକ ସମାବେଶ ପ୍ରକୋଷ୍ଠକୁ କୁହାଯାଇଥାଏ । ଏହି ନିର୍ମାଣ ଶୈଳୀ ମୁଖ୍ଯତଃଓଡ଼ିଆ ମନ୍ଦିର ନିର୍ମାଣ ଶୈଳୀରେ ବ୍ୟବହୃତ ହେଇଥାଏ । 

ଏହା ମନ୍ଦିର ପରିସରର ମୁଖ୍ୟ ଦ୍ୱାର ଓ ଗର୍ଭଗୃହ ବା ମନ୍ଦିରର ଆସ୍ଥାନ ମଧ୍ୟ ଭାଗରେ ରହିଥାଏ ।ଏହା ଉତ୍ତର ଭାରତର ନାଗରା ମନ୍ଦିର ସ୍ଥାପତ୍ୟ ଶୈଳୀରେ ମଧ୍ୟ ଦେଖାଯାଇଥାଏ । ଦକ୍ଷିଣ ଭାରତ  ରେ ସମାବେଶ ଆସ୍ଥାନ ପ୍ରକୋଷ୍ଠ ଗୁଡିକୁ " ମଣ୍ଡପ " କୁହାଯାଇଥାଏ ଓ ସାଧାରଣତଃ ସେଥିରେ ସ୍ତମ୍ଭଗୁଡ଼ିକ ରହିଥାଏ ।
## ଜଗମୋହନର ନିର୍ମାଣ ଶୈଳୀ  
 

ମନ୍ଦିରର ଗର୍ଭ ଗୃହ ପରି ଏହା ମଧ୍ୟ ଚତୁର୍ଭୁଜାକାର ବା ବର୍ତୁଳାକାର ଆକାରର ଚଟାଣ ଉପରେ ନିର୍ମିତ ହେଇଥାଏ । ତେବେ ଅନେକ ଦେବୀ ମନ୍ଦିରରେ ଜଗମୋହନଗୁଡ଼ିକ ଆୟତ୍ତକାର ବା ତ୍ରିଭୁଜାକାର ହିସାବରେ ନିର୍ମାଣ କରାଯାଇଥାଏ । ଉଦାହରଣ ସ୍ୱରୂପ ଓଡ଼ିଶାର ପୁରୀ ସହର ଚଉରାଶି ଠାରେରେ ଥିବା ବରାହୀ ଦେଉଳକୁ ନିରୀକ୍ଷ୍ୟଣ କରାଯାଇପାରେ ।  ଏହା ଏକ " ପିଢା " ଦେଉଳ ଶୈଳୀରେ ନିର୍ମିତ ହେଇଥିଲା । ଏଥିରେ ପିରାମିଡ ଆକୃତିର ଛାତ ରହିଛି । ଏହା ଏକ ପୀଠ ବା ମୂଳଦୁଆ ଚଟାଣ ଉପରେ ରହିଛି । ଜଗମୋହନର କାନ୍ଥରେ ଖୋଦନ କରାଯାଇଥିବା ମୂର୍ତି ସବୁ ପ୍ରାଚୀନ କଳାରେ ରହିଥିଲେ ମଧ୍ୟ ତାହା ପରେ ମରାମତି ସମୟରେ ଲୁପ୍ତ ହେଇଯାଇଥିଲା । ଜଗମୋହନର ଛାତ ୪ଟି ବର୍ଗାକାର ସ୍ତମ୍ଭ ଉପରେ ରହି ଏଠାରୁ ଦକ୍ଷିଣ ଓ ନାଟ୍ଯ ମନ୍ଦିର ଆଡକୁ ଦୁଇଟି ବାଟ ରହିଛି । ଏଠାରେ ନାଟମନ୍ଦିରକୁ ମୁଖ୍ୟ ଦ୍ୱାର ଭାବରେ କୁହାଯାଏ । ଜଗମୋହନର ମୁଖ୍ୟ ଦ୍ୱାରକୁ ଜୟ- ବିଜୟ ଦ୍ୱାର କୁହାଯାଇଥାଏ । 
କୋଣାର୍କ ସୂର୍ଯ୍ୟ ମନ୍ଦିରର ଜଗମୋହନ , ମନ୍ଦିରର ମୁଖ୍ୟ ଶିଖର ଭାଙ୍ଗି ଗଲା ପରେ , ନିଜେ ଏକ ମୁଖ୍ୟ ମନ୍ଦିର ପରି ପ୍ରତ୍ୟୟମାନ ହେଇଥାଏ । 

## Notes
ପଟାଉଡି ଟ୍ରଫି

**ପଟାଉଡି ଟ୍ରଫି**, ଭାରତ ଓଇଂଲଣ୍ଡ ମଧ୍ୟ ରେଇଂଲଣ୍ଡଠାରେ ଅନୁଷ୍ଠିତ ହଉଥିବା ଟେଷ୍ଟ ସିରିଜର ବିଜେତା ଦଳକୁ ପ୍ରଦାନ କରାଯାଇଥାଏ । ଏହି ଟ୍ରଫିର ଡିଜାଇନ ଇଂଲଣ୍ଡର ଜୋସିଳିନ ବର୍ଟନଙ୍କଦ୍ୱାରା କରାଯାଇଥିଲା । ଏହି ଟ୍ରଫି ପ୍ରଥମେ ଭରତ ଓ ଇଂଲଣ୍ଡ ମଧ୍ୟରେ କ୍ରିକେଟ ସମ୍ବନ୍ଧ ସ୍ଥାପନର ୭୫ ତମ ବାର୍ଷିକୀ ପାଳନ ଉପଲକ୍ଷ୍ୟେ ଅନୁଷ୍ଠିତ  ୨୦୦୭ ମସିହା ସିରିଜର ବିଜେତାଙ୍କୁ ଦିଆ ଯାଇଥିଲା । ସାଂପ୍ରତିକ ୨୦୧୪ ମସିହା ସିରିଜ ଜିତିବା ଫଳରେ ପଟାଉଡି ଟ୍ରଫି ଇଂଲଣ୍ଡ ହାତରେ ରହିଛି । 

ଉଭୟ ଦେଶ ମଧ୍ୟରେ ଟେଷ୍ଟ ସିରିଜ ଆନ୍ତର୍ଜାତିକ କ୍ରିକେଟ କାଉନସିଲଦ୍ୱାରା ସ୍ୱୀକୃତ ଗସ୍ତ କାର୍ଯ୍ୟକ୍ରମ ଅନୁସାରେ ହେଇଥାଏ । 

## ପ୍ରଚ୍ଛଦ 
ଏହି ଟ୍ରଫି ଭାରତରେ କ୍ରିକେଟକୁ ଅନ୍ତର୍ଜାତିକ ସ୍ତରରେ ପରିଚିତ କରିବାରେ ମୁଖ୍ୟ ଭୂମିକା ପ୍ରଦାନ କରିଥିବା " ପଟାଉଡି ପରିବାର "ର ସମ୍ମାନାର୍ଥେ ନାମିତ କରାଯାଇଛି । ଇଫ୍ତିଖର ଅଲି ଖାନ ପଟାଉଡି ଉଭୟ ଭାରତ ଓ ଇଂଲଣ୍ଡ ତରଫରୁ  ଅନ୍ତର୍ଜାତିକ ଟେଷ୍ଟ ଖେଳିବାର ଏକମାତ୍ର ଖେଳାଳି ଥିଲେ । ଭାରତ ଟେଷ୍ଟ ମାନନ୍ୟତା ପ୍ରାପ୍ତ ହେବା ଆଗରୁ ସେ ଇଂଲଣ୍ଡ ଦଳ ପାଇଁ ଟେଷ୍ଟ ଖେଳି ପରେ ଭାରତ ମାନନ୍ୟତା ପ୍ରାପ୍ତ ହେଲା ପରେ ଭାରତର ଅଧିନାଯକ ଭାବରେ ଖେଳିଥିଲେ । ତାଙ୍କ ପୁତ୍ର ମନସୁର ଅଲି ଖାନ ପଟାଉଡି ଖୁ କମ ବଯଶରେ ଭାରତୀୟ ଜାତୀୟ ଦଳର ଅଧିନାଯକ ନିଯୁକ୍ତ ହେଇ ୧୯୬୦/୭୦ ଦଶକରେ ଦୀର୍ଘ ଦିନ ପାଇଁ ଖେଳିଥିଲେ । 

ଭାରତ ରେ ଅନୁଷ୍ଠିତ ହଉଥିବା ଭାରତ ଇଂଲଣ୍ଡ ଟେଷ୍ଟ ସିରିଜ ପାଇଁ ଦିଆ ଯାଉଥିବା ଟ୍ରଫିକୁ ଆଣ୍ଟୋନୀ ଡି ମେଲଲୋ ଟ୍ରଫି କୁହାଯାଇଥାଏ । ଏହାକୁ ପରିବର୍ତନ କରି ଉଭୟ ସ୍ଥାନରେ ହଉଥିବା ସିରିଜ ପାଇଁ ପଟାଉଡି ଟ୍ରଫିର ପ୍ରଚଳନ ପାଇଁ ଉଦ୍ୟମ ଚାଲିଛି । .

## ଟ୍ରଫି 
୨୦୦୭ ମସିହା ରେଭାରତ ଓ ଇଂଲଣ୍ଡ ମଧ୍ୟରେ କ୍ରିକେଟ ସମ୍ବନ୍ଧର ୭୫ ତମ ବାର୍ଷିକୀ ପାଳନ ପାଇଁ ଇଂଲଣ୍ଡର ମେରିଲବୋନ କ୍ଲବ ତରଫରୁ ଏହି ଟ୍ରଫିର ପରିକଳ୍ପନା କରାଯାଇଥିଲା ।୧୯୩୨ ମସିହାରେ ସର୍ବପ୍ରଥମ ଥର ଭାରତ ଓ ଇଂଲଣ୍ଡ ମଧ୍ୟରେ ଟେଷ୍ଟ କ୍ରିକେଟ ଖେଲାଯାଇଥିଲା ।  ଇଂଲଣ୍ଡର ରୌପ୍ୟ କାରିଗର ଜୋସିଳିନ ବର୍ଟନ ଏହି ଟ୍ରଫିର ଡିଜାଇନ କରି ତାଙ୍କର ଷ୍ଟୂଡିଓରେ ନିର୍ମାଣ କରିଥିଲେ । ଏହି ଟ୍ରଫି ତାଙ୍କର ପ୍ରଦର୍ଶନୀରେ ପ୍ରଦର୍ଶିତ ହେଇଆସୁଛି । 

## ଫଳାଫଳ ସମୂହ 
ଏକ ଦଳ ସିରିଜ ଜିତିଲେ ତାଙ୍କୁ ପଟାଉଡି ଟ୍ରଫି ପ୍ରଦାନ କରାଯାଇଥାଏ । ଯଦି ସିରିଜ ଅମୀମାଂଶିତ ରହେ ତାହା ହେଲେ ପୂର୍ବରୁ ଟ୍ରଫି ଜିତ୍ୟ ଥିବା ଦଳ ପାଖରେ ଟ୍ରଫି ରହିବାର ନିୟମ ରହିଛି । ବର୍ତ୍ତମାନ ସୁଦ୍ଧା ଇଂଲଣ୍ଡରେ ହେଇଥିବା ଭାରତ- ଇଂଲଣ୍ଡ ମଧ୍ୟରେ ୩ଟି ସିରିଜ ମଧ୍ୟରୁ ପ୍ରଥମଟି ଭରତ ଜିତିଥିବା ବେଳେ ପରବର୍ତୀ ଦୁଇଟି ଇଂଲଣ୍ଡ ଜିତିଥିବାରୁ ଏହି ଟ୍ରଫି ବର୍ତ୍ତମାନ ଇଂଲଣ୍ଡ ହାତରେ ରହିଛି । 

ଏହି ଟ୍ରଫି ପାଇଁ ଖେଲାଯାଇଥିବା ଟେଷ୍ଟ ମେଚ ସବୁ ଲର୍ଡ୍ସ ପଡିଆ ,    ଏଡବାସଷ୍ଟାନ, ଓଭାଲ , ତଥା ଟ୍ରେଣ୍ଟ ବ୍ରିଜ  ଠାରେ ୨୦୦୭,୨୦୧୧ ,୨୦୧୪ ମସିହାରେ ହେଇଥିବା ବେଳେ ଓଲ୍ଡ ତ୍ରଫର୍ଡ ଓ ରୋଜ ବାଉଲଠାରେ କେବଳ ୨୦୧୪ ମସିହାରେ ହେଇଥିଲା । 

## ପୁନଶ୍ଚ ଦେଖଣା 
* Laws of cricket
* Cricket terminology

## ଆଧାର 
ଶ୍ରେଣୀ:କ୍ରିକେଟ ଟ୍ରଫି ଓ ପୁରସ୍କାର
ଜଳପୁଟ ବନ୍ଧ

**ଜଳପୁଟ ବନ୍ଧ**, ଭାରତୀୟ ରାଜ୍ୟ ଆନ୍ଧ୍ର ପ୍ରଦେଶର ବିଶାଖାପାଟଣା ଜିଲ୍ଲାରେ ଓଡ଼ିଶାର ସୀମାକୁ ଲାଗିରହିଥିବା ଏକ ଜଳବିଦ୍ୟୁତ ପ୍ରକଳ୍ପ । ଏହା ଗୋଦାବରୀ ନଦୀର ଏକ ସଖା ନଦୀ ମାଛକୁଣ୍ଡ ଉପରେ ନିର୍ମିତ । ୪୮ କିଲୋମିଟର ଯାଏ ଏହି ନଦୀ ସର୍ପିଳ ଗତିପଥରେ ପଡୱା ଉପତ୍ୟକାରେ ପ୍ରବାହିତ ହେଲା ପରେ ଜୟପୁର ସହରର ଦକ୍ଷିଣରେ ୪୮ କିଲୋମିଟର ଦୂରରେ ଏହା ପଶ୍ଚିମ ଦିଗକୁ ମୁହେଁଇ ଥାଏ । ଏହା ମାଳଭୂମି ଅଞ୍ଚଳ ଦେଇ ପ୍ରବାହିତ ହେଇ ଡୁଡୁମା ଜଳପ୍ରପାତ ଭାବରେ ତୀବ୍ର ଗତିରେ ନିଚ୍ଛ ଭୂମିକୁ ପ୍ରବାହିତ ହେଇଥାଏ ।

ଜଳପୁଟ ବନ୍ଧର ଜଳାଶୟରେ ୩୪.୨୭୩ ଟ୍ରିଲିଆନ  ଘନ ଫୁଟ ଜଳ ଧାରଣ କ୍ଷ୍ୟମତା ରହିଥିବା ବେଳେ ୧୯୫୫ ମସିହାରେ ନିର୍ମିତ ମାଛକୁଣ୍ଡ ଜଳବିଦ୍ୟୁତ ପ୍ରକଳ୍ପକୁ ଜଳ ଯୋଗେଇ ଥାଏ । ଏହି ବନ୍ଧ ଓ ଜଳବିଦ୍ୟୁତ ପ୍ରକଳ୍ପ ଆନ୍ଧ୍ରପ୍ରଦେଶ ଓ ଓଡ଼ିଶାର ମିଳିତ ସହଯୋଗରେ ନିର୍ମିତ । ଜଳପୁଟ ଜଳାଶୟର ଜଳ ସ୍ତରରୁ ନିମ୍ମକୁ ୪୦୦ ମିଟର  ଜଳ ଟନେଲ ସହାୟତାରେ ତଳକୁ ୧୫ କିଲୋମିଟର ଦୂରକୁ ନେଇ ନୂତନ ଜଳ ବିଦ୍ୟୁତ କେନ୍ଦ୍ର ନିର୍ମାଣ କରିବାର ଯୋଜନା ହେଇଛି । ଏଠାରେ ବାଲିମେଲା ପ୍ରକଳ୍ପର ବଳକା ପ୍ରବାହିତ ଜଳକୁ ନେଇ ଏକ ବୃହତ ପ୍ରକଳ୍ପର ପରିଯୋଜନା କରାଯାଇଛି । ଏହାର ନିର୍ମାଣ ହେଲେ ମଧ୍ୟ ବର୍ତ୍ତମାନ ରହିଥିବା ପ୍ରକଳ୍ପକୁ କୋଲାବ ନଦୀର ବଳକା ଜଳ ଆଣି କାର୍ଯ୍ୟକାରୀ ରହିବା । ପୁନଶ୍ଚ ଏହି ଜଳ ବିଦ୍ୟୁତ ପ୍ରକଳ୍ପରୁ ନିର୍ଗତ ଜଳଦ୍ୱାରା ବହୁ ଅଞ୍ଚଳ ଜଳସେଚନ ହେଇ ପାରିବ ।

## ଉତ୍ପତ୍ତି 
Jalaputhttp://encarta.msn.com/map_701549159/Jalaput_Reservoir.html  derives its name from its local tribal dialect 'Jala' or 'Jal' means water.  (In sanskrit too 'Jal' means 'Water') and 'Put' means a residence or a store house or large place.  Jalaput water reservoir was the only water source for many of the local tribe in more than 100 tribal village in and around Jalaput in the koraput district.  Before the present dam was built 55 years ago, it was a dense forest and a river surrounded by many tribal villages.

ଜଳପୁଟ ଓଡ଼ିଶା ରାଜ୍ୟ ଓ ଆନ୍ଧ୍ରପ୍ରଦେଶ ରାଜ୍ୟର ସୀମାରେ ଥିବା ଏକ ଗ୍ରାମ । ଏକ ସେତୁ ଦୁଇ ରାଜ୍ୟର ସୀମାରେଖାକୁ ସୁଚେଇ ଥାଏ । ସେତୁର ଉଭୟ ପଟକୁ LF( ଆନ୍ଧ୍ରପ୍ରଦେଶ , ବିଶାଖାପାଟଣା ଜିଲ୍ଲା ) ଓ RF ( ଓଡ଼ିଶା , କୋରାପୁଟ ଜିଲ୍ଲା ) କୁହାଯାଇଥାଏ । ପ୍ରଥମେ ଜଳଭଣ୍ଡାରକୁ ତେଣ୍ଟାପୁଟ କୁହାଯାଉଥିଲା ଓ ଏହାର ଚତୁର୍ଦିଗରେ ଆଦିବାସୀ ଜନବହୁଳ ଗ୍ରାମ ସବୁ ରହିଛି । 

ଜଳପୁଟ , ମାଛକୁଣ୍ଡ ଓ ଅନୁକଡେଲ୍ଲୀ ଏହି ତିନିଟି ସ୍ଥାନକୁ ନେଇ ତ୍ରିଭୁଜାକାର ଅଞ୍ଚଳରେ ଜଳବିଦ୍ୟୁତ ପ୍ରକଳ୍ପ ରହିଛି ଓ ଏଠାରୁ ବିଜୁଳିଶକ୍ତି ନିକଟସ୍ଥବିଜଯୱାଦା , ବିଶାଖାପାଟଣା , କୋରାପୁଟ ଓ ଜୟପୁର ସହରକୁ ଯୋଗାଣ ହେଇଥାଏ । 

## ଯୋଗାଯୋଗ 
ଜଳପୁଟ ଓଡ଼ିଶାର କୋରାପୁଟ ଓ ଅନ୍ୟ ସ୍ଥାନ ତଥା ଆନ୍ଧ୍ରପ୍ରଦେଶର ବିଶାଖାପାଟଣାଠାରୁ ରାସ୍ତାଦ୍ୱାରା ସଂଯୁକ୍ତ । ଏଠାରୁ ଆରାକୁ ଉପତ୍ୟକା ୬୦ କିଲୋମିଟର ଦୂରରେ ଅବସ୍ଥିତ । ଏହା ଏକ ରମଣୀୟ ସ୍ଥାନ ହେଇଥିବାରୁ ବହୁ ସଂଖ୍ୟାରେ ପର୍ଯ୍ୟଟକ ଆସିଥାନ୍ତି  ।  

## ପୁନଶ୍ଚ ଦେଖଣା 
* Godavari Water Disputes Tribunal

## ବାହାର ଲିଙ୍କ 
* http://www.ohpcltd.com/machkund/index.htm 
* http://www.orissawater.com/resovoir.htm
* http://encarta.msn.com/map_701549159/Jalaput_Reservoir.html 

## ଆଧାର
ବିଜୁ ପଟ୍ଟନାୟକ ଫିଲ୍ମ ଓ ଟେଲିଭିଜନ ଅନୁଷ୍ଠାନ

**ବିଜୁ ପଟ୍ଟନାୟକ ଫିଲ୍ମ ଓ ଟେଲିଭିଜନ ଅନୁଷ୍ଠାନ**, କଟକରେ ଥିବା ଏକ ସ୍ୱୟଂଶାସିତ ବୈଷୟିକ ଶିକ୍ଷାନୁଷ୍ଠାନ । ଏଠାରେ ଚଳଚ୍ଚିତ୍ର ସମ୍ବନ୍ଧିତ ବୈଷୟିକ ଜ୍ଞାନକୌଶଳ ଶିକ୍ଷା ଦିଆଯାଏ । ଏହା ଓଡ଼ିଶା ସରକାରଙ୍କଦ୍ୱାରା ବିଶ୍ୱବ୍ୟାଙ୍କ ସହାୟତାରେ ଫିଲ୍ମ ନିର୍ମାଣ ଓ ଟେଲିଭିଜନ କାର୍ଯ୍ୟକ୍ରମ ପ୍ରସ୍ତୁତି ପାଇଁ ଦରକାର ହେଉଥିବା ବୈଷୟିକ ଜ୍ଞାନପ୍ରାପ୍ତ ଜନସମ୍ବଳ ସୃଷ୍ଟି ପାଇଁ ପ୍ରତିଷ୍ଠା କରାଯାଇଛି । ମହାନଦୀ କୁଳରେ ଓଡ଼ିଶା ରାଜ୍ୟର ସର୍ବପୁରାତନ ଭୁବନାନନ୍ଦ ଓଡ଼ିଶା ସ୍କୁଲ ଅଫ ଇଞ୍ଜିନିୟରିଂର ପରିସର ମଧ୍ୟରେ ଏହା ରହିଛି । ଓଡ଼ିଶା ସରକାରଙ୍କ ଆର୍ଥିକ ସହାୟତାରେ ପରିଚାଳିତ ଏହି ପ୍ରତିଷ୍ଠାନରେ ନିଯୁକ୍ତି, ବୈଷୟିକ ଶିକ୍ଷା ଓ ତାଲିମ , ବିଭାଗରେ ୩ଟି ସ୍ୱତନ୍ତ୍ର ବିଭାଗ, ଯଥା ସିନେମାଟୋଗ୍ରାଫି , ଶବ୍ଦ ଓ ଟିଭି ଇଂଜିନିଯରିଂ ଏବଂ ଫିଲ୍ମ ଓ ଭିଡିଓ ଏଡିଟିଂରେ ଶିକ୍ଷା ପ୍ରଦାନ କରାଯାଇଥାଏ । 

## ଇତିହାସ 
୧୯୯୮ ମସିହାରେ ଏହି ପ୍ରତିଷ୍ଠାନର ସ୍ଥାପନ ହେଇଥିଲା । ଏଥିପାଇଁ ମୂଳ ବିନିଯୋଗ ପାଇଁ ବିଶ୍ୱବ୍ୟାଙ୍କରୁ ଆର୍ଥିକ ସହାୟତା ନିଆ ଯାଇଥିଲା । ଏଠାରେ ଫିଲ୍ମ ଶୁଟିଙ୍ଗ ପାଇଁ ଦରକାର ହଉଥିବା ଅତ୍ୟାଧୁନିକ ଯନ୍ତ୍ରପାତି ରହିଛି ଏବଂ ଏଠାରେ ସିନେମାଟୋଗ୍ରାଫି , ଶବ୍ଦ ଗ୍ରହଣ ଓ ଚିତ୍ର ସମ୍ପାଦନ ଶିକ୍ଷା ପ୍ରଦାନ ପାଇଁ ପ୍ରବୀଣ ଶିକ୍ଷକମାନେ ରହିଛନ୍ତି । ଏହି ପ୍ରତିଷ୍ଠାନରୁ ଅଦ୍ୟାବଧି ୧୪ଟି ବ୍ୟାଚର ଛାତ୍ର ପ୍ରଶିକ୍ଷଣ ନେଇ ବିଭିନ୍ନ ମିଡ଼ିଆ ଚ୍ୟାନେଲ , ସରକାରୀ ଓ ବେସରକାରୀ କ୍ଷେତ୍ରରେ ନିଯୁକ୍ତି ପାଇଛନ୍ତି । ଅନୁଷ୍ଠାନରେ ଚଳଚ୍ଚିତ୍ର ସମ୍ବନ୍ଧିୟ ସମ୍ପାନ, ବିଶ୍ୱ ସିନେମା ଦିବସ ଭଳି ମହୋତ୍ସବ ମଧ୍ୟ ପାଳନ କରାଯାଏ ।

## ପାଠ୍ୟକ୍ରମ 
ଏହି ପ୍ରତିଷ୍ଠାନରେ ସିନେମାଟୋଗ୍ରାଫି, ଶବ୍ଦ ଓ ଟେଲିଭିଜନ ଇଂଜିନିୟରିଂ ଏବଂ ଫିଲ୍ମ ଓ ଭିଡିଓ ଏଡିଟିଂ ଏହି ୩ଟି ବିଷୟରେ ୩ ବର୍ଷୀୟ ଡିପ୍ଲୋମା ପାଠ୍ୟକ୍ରମ ରହିଛି । 

## ଆଧାର 
ଶ୍ରେଣୀ:ବିଜୁ ପଟ୍ଟନାୟକଙ୍କ ସ୍ମୃତି
ଓକ୍ସାମ୍ନିକୁଇନ

**ଓକ୍ସାମ୍ନିକୁଇନ** (ଇଂରାଜୀ ଭାଷାରେ **Oxamniquine**, ବିକ୍ରୟ ନାମ **ଭାନସିଲ**/**Vansil** ଏକ ଔଷଧ ଯାହା ସିସ୍ଟୋସୋମା ମାନସୋନି (Schistosoma mansoni) ଯୋଗୁ ହେଉଥିବା ସିସ୍ଟୋସୋମିଆସିସ ରୋଗ ନିମନ୍ତେ ବ୍ୟବ‌ହାର କରାଯାଏ । କିନ୍ତୁ ଏହାଠାରୁ ପ୍ରାଜିକ୍ୱାଣ୍ଟେଲ ଅଧିକ ପସନ୍ଦ ଯୋଗ୍ୟ ଔଷଧ । ପାଟିରେ ଏହି ଔଷଧର ଏକ ଡୋଜ ମାତ୍ର ଦିଆଯାଏ । 

ଏହାର ପାର୍ଶ୍ୱ ପ୍ରତିକ୍ରିୟାରେ ନିଦ୍ରାହୀନତା, ମୁଣ୍ଡବଥା, ଅଇ, ତରଳ ଝାଡ଼ା ଓ ଲାଲ ପରିସ୍ରା ଇତ୍ୟାଦି ଲକ୍ଷଣ ଦେଖାଯାଏ । ଗର୍ଭାବସ୍ଥାରେ ଏହା ଦେବାକୁ ମନାକରାଯାଏ । ଏପିଲେପ୍ସି/ ଅପସ୍ମାର ବାତ ରୋଗୀକୁ ଦେଲେ ବାତ (Seizures) ମାରିପାରେ । ଏହା ଆନ୍ଥେଲମିଣ୍ଟିକ (anthelmintic) ଶ୍ରେଣୀର ଏକ ଔଷଧ ।

ସନ ୧୯୭୨ରେ ପ୍ରଥମେ ଓକ୍ସାମ୍ନିକୁଇନ ଔଷଧ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ ।  ବ୍ୟବସାୟୀକ ଭିତ୍ତିରେ ଏହା ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।

## ଆଧାର 
ଶ୍ରେଣୀ:ଔଷଧ
ନେହେରୁ ପ୍ଲେସ

thumb|ଦକ୍ଷିଣ ଦିଲ୍ଲୀର ଏକ ମୁଖ୍ୟ ବ୍ୟବସାୟୀକ ଅଞ୍ଚଳ : ନେହେରୁ ପ୍ଲେସ
Coordinates: [//tools.wmflabs.org/geohack/geohack.php?pagename=Main_Page&params=28_32_50_N_77_15_03_E_ 28°32′50″N 77°15′03″E&#xFEFF; / &#xFEFF;28.54722°N 77.25083°E&#xFEFF; / 28.54722; 77.25083]
ଶ୍ରେଣୀ:Coordinates not on Wikidata
**ନେହେରୁ ପ୍ଲେସ** () ଭାରତୀୟ ରାଜଧାନୀ ଦିଲ୍ଲୀ ମହାନଗରର ଦକ୍ଷିଣ ଅଞ୍ଚଳରେ ଥିବା ଏକ ବୃହତ ଆର୍ଥିକ , ବ୍ୟବସାୟୀକ ତଥା ବାଣିଜ୍ୟ କେନ୍ଦ୍ର । ଏହାର ଆର୍ଥିକ କେନ୍ଦ୍ର ଭାବରେ ଗୁରୁତ୍ୱ କ୍ରମଶଃ ହ୍ରାସ ପାଇଥିଲେ ମଧ୍ୟ ଏହା ଦକ୍ଷିଣ ଦିଲ୍ଲୀ ଅଞ୍ଚଳରେ ମୁଖ୍ୟ ବ୍ୟବସାୟ କେନ୍ଦ୍ର  ରହିବା ସହ ଏଠାରେ ବହୁ ପ୍ରତିଷ୍ଠାନର ମୁଖ୍ୟାଳୟ ରହିଛି । ଦକ୍ଷିଣ ଏସିଆର ଏକ ମୁଖ୍ୟ ସୂଚନା କାରିଗରୀ କେନ୍ଦ୍ର ଭାବରେ ଏହାର ସୁନାମ ରହିଛି । 

୧୯୮୦ ମସିହାରେ ଏହା ନିର୍ମିତ ହେଇଥିଲା । ଏଠାରେ ଅନେକ ସଂଖ୍ୟାରେ ୪ ମହଲା ବିଶିଷ୍ଟ ଅଟ୍ଟାଳିକା ସମୂହ ଭୂତଳ ପାର୍କିଂ ସହ ନିର୍ମିତ ହେଇଥିଲା । ଏହି ଅଟ୍ଟାଳିକା ମାନଙ୍କ ଚତୁର୍ଦିଗରେ ପ୍ରଶସ୍ତ ପଦଚଳା ରାସ୍ତା ସମୂହ ନିର୍ମିତ । 

## ଅବସ୍ଥିତି ଓ ଯାତାୟତ 
ଏହା ଦିଲ୍ଲୀର ବାହାର ରିଙ୍ଗ ରୋଡରେ ରହିବା ସହ ଦିଲ୍ଲୀର ଅନନ୍ୟ ଅଞ୍ଚଳ ସହ ଉତ୍ତମ ଭାବରେ ସଂଯୁକ୍ତ । ନେହେରୁ ପ୍ଲେସ ମେଟ୍ରୋ ଷ୍ଟେସନ ଏହି ଅଞ୍ଚଳ ସହ ପ୍ରସିଦ୍ଧ ଲୋଟସ ମନ୍ଦିର ଓ କଳକାଜି ମନ୍ଦିରକୁ ସଂଯୁକ୍ତ କରିଥାଏ ।  
* ଏହାର ନିଜସ୍ୱ ମେଟ୍ରୋ ଷ୍ଟେସନ ରହିଛି ।
* ନିଜାମୁଦ୍ଦିନ ରେଳ ଷ୍ଟେସନଠାରୁ ଏହା ୩୦ ମିନିଟର ରାସ୍ତା 
* ନୂଆ ଦିଲ୍ଲୀ ରେଳ ଷ୍ଟେସନଠାରୁ ଏହା ୧ ଘଣ୍ଟାର ରାସ୍ତା 
* ଏହାର ନିଜସ୍ୱ ବସ ଟର୍ମିନାଲ " ନେହେରୁ ପ୍ଲେସ ବସ ଟର୍ମିନାଲ " ରହିଛି 

## ସ୍ଥାୟୀ ଭୂସମ୍ପତ୍ତି ଓ ବ୍ୟବସାୟ ପ୍ରତିଷ୍ଠାନ 
ଏଠାରେ ଅଫିସ ଓ ହୋଟେଲ ପାଇଁ ସ୍ଥାନ ମିଳିଥାଏ । ଅନୁ ସ୍ତରୀୟ ସୂଚନା ସେବା ସହ କମ୍ପ୍ୟୁଟର ହାର୍ଡୱେର , ସର୍ଭର , ସଫ୍ଟୱେର ଇତ୍ୟାଦିର ଏଠାରେ ବିରାଟ ବଜାର ରହିଛି । ଏଠାରେ ଅନେକ କମ୍ପ୍ୟୁଟର ନିର୍ମାତାଙ୍କ ନିଜସ୍ୱ  ବିକ୍ରୟ ଓ ଗ୍ରାହକ ସେବା କେନ୍ଦ୍ର ରହିଥିବାରୁ ଏହା କମ୍ପ୍ୟୁଟର ବ୍ୟବହାର କାରୀଙ୍କ ପାଇଁ ଏକ ବହୁ ଆଦୃତ ବଜାର ଭାବରେ ରହିଛି । ଏଠାରେ ବ୍ୟବହୃତ କମ୍ପ୍ୟୁଟର , ପ୍ରିଣ୍ଟର ଆଦିର ମଧ୍ୟ ବହୁତ ପୁନଃ-ବିକ୍ରୟ ହେଇଥାଏ । ଅନେକ କ୍ଷୁଦ୍ର ଦୋକାନରେ ବିନା ଲାଇସେନ୍ସ ଥିବା କମ୍ପ୍ୟୁଟର ସଫ୍ଟୱେର ମଧ୍ୟ ଏଠାରେ ବିକ୍ରୟ ହେଇଥାଏ । ଏଠାରେ ବଜାରରେ ବହୁ ଦ୍ରବ୍ଯ ଲିଖିତ ଦରଠାରୁ କମରେ ମିଳିଥାଏ । 

 ଏଠାରେ ଅନେକ ବେଙ୍କ , ବହୁଦେଶୀୟ କର୍ପୋରେସନ , ରେଷ୍ଟୁରାଣ୍ଟ ଓ କ୍ଷୁଦ୍ର ହୋଟେଲ ସମୂହ ରହିବା ସହ ଏହାର ସୀମା ନିକଟରେ ବୃହତ ହୋଟେଲ ମାନ ରହିଛି । ଏଠାରେ ବହୁ ସଂଖ୍ୟକ ଡିଜିଟାଲ ଛାପାଖାନା ସମୂହ ରହିଛି । ସମସ୍ତ ପ୍ରକାର ଛପା  କାର୍ଯ୍ୟଦ୍ୱାରା ଏଠାରେ ୧୦୦ କୋଟି ତାଙ୍କର ବ୍ୟବସାୟ ହେଇଥାଏ । ମୁଖ୍ୟ ବଜାର ରବିବାର ଦିନ  ବନ୍ଦ ରହୁଥିଲେ ମଧ୍ୟ ରାସ୍ତା କଡ ଖୋଲା ବଜାର ସବୁଦିନ ଖୋଲା ରହିଥାଏ । 

## ନେହେରୁ ପ୍ଲେସ ନିକଟସ୍ଥ ଅଞ୍ଚଳ ସମୂହ 
* ଚିରାଗ ଦିଲ୍ଲୀ 
* ପୂର୍ବ କୈଲାଶ 
* ଗ୍ରେଟର କୈଲାଶ 
* ସରିତା ବିହାର * କୈଲାଶ କଲୋନୀ 
* ଓଖାଳା
* କାଳକାଜି 
* ଗୋବିନ୍ଦପୁରୀ
* ଯଶୋଲା ବିହାର 
* ଚିତ୍ତରଞ୍ଜନ ପାର୍କ
* ନୟନୀ
* ସନ୍ତ ନଗର 
* Nehru Place Dealers 

## ଦକ୍ଷିଣ ଦିଲ୍ଲୀର ଅନ୍ୟ ଅଞ୍ଚଳ ସବୁ 
* ସଂଗମ ବିହାର 
* ପୂର୍ବ କୈଲାଶର ପୂର୍ବାଞ୍ଚଳ 
* ଲାଜପତ ନଗର 
* ମେହେରାଉଲି 
* ମାଲବୀୟ ନଗର
* ସାକେତ 
* ଦକ୍ଷିଣ ଏକ୍ସଟେନସନ 
* ଜାଇତପୁର
* ଦକ୍ଷିଣ ପୁରୀ 
## ପୁନଶ୍ଚ ଦେଖଣା  
କନ୍ନାଟ ପ୍ଲେସ ଦିଲ୍ଲୀ

## ଆଧାର 
## ଅଧିକ ତଥ୍ୟ
* http://www.delhimetrorail.com/OtherDocuments/Route_Map.pdf
ମୁକୁଟ ମିଞ୍ଜ

**ମୁକୁଟ ମିଞ୍ଜ** ଓଡ଼ିଶାର ଜଣେ ବୃକକ ରୋଗ ବିଶେଷଜ୍ଞ ଅଟନ୍ତି । ବର୍ତ୍ତମାନ ପଞ୍ଜାବରେ ଅବସ୍ଥାପିତ ଅଛନ୍ତି । 
## ଜୀବନ
ସେ ଆଦିବାସୀ ଅଧ୍ୟୁଷିତ ସୁନ୍ଦରଗଡ଼ ଜିଲ୍ଲାର କୁଲୁଙ୍ଗା ଶିଳ୍ପାଞ୍ଚଳ ନିକଟସ୍ଥ ବୋଇଭଙ୍ଗା ଗାଁରେ ଜନ୍ମଗ୍ରହଣ କରିଥିଲେ ।  ଗାଁର ପ୍ରାଥମିକ ସ୍କୁଲରେ ନିଜର ପ୍ରାରମ୍ଭିକ ଶିକ୍ଷା ହାସଲ କରିଥିଲେ । ରାଉରକେଲାର ଉଦିତନଗର ହାଇସ୍କୁଲରେ ଶିକ୍ଷା ଆରମ୍ଭ କରିଥିଲେ । ନିଜ ଗାଁ ଘରଠାରୁ ୧୨ କିଲୋମିଟର ଦୂର ଉଦିତ ନଗର ହାଇସ୍କୁଲରେ ପଢ଼ିବା ପାଇଁ ସବୁଦିନ ଅନ୍ୟୁନ୍ୟ ୨୪ କିଲୋମିଟର ଚାଲୁଥିଲେ ।  ମୁକୁଟ ମିଞ୍ଜ ସବୁବେଳେ ଶ୍ରେଣୀରେ ପ୍ରଥମ ସ୍ଥାନ ଅଧିକାର କରୁଥିଲେ । ୧୯୬୭ରେ ମେଟ୍ରିକ ପାସ କରିବା ପରେ ସୁନ୍ଦରଗଡ଼ କଲେଜରୁ ବିଜ୍ଞାନରେ ଇଣ୍ଟରମିଡ଼ିଏଟ ଉତ୍ତୀର୍ଣ୍ଣ ହେବା ପରେ ୧୯୭୦ରେ ବୁର୍ଲାର ଭିମସାରରେ ଏମବିବିଏସ ପଢ଼ିବା ପାଇଁ ଯୋଗ ଦେଇଥିଲେ । ୧୯୭୬ରେ ଏମବିବିଏସ ଡିଗ୍ରୀ ଲାଭ କରିବା ପରେ ଡା. ମିଞ୍ଜ ଗାଁକୁ ଫେରିଆସି କିଛି ବର୍ଷ ମିଶନ ହସପିଟଲରେ ସେବା କରିଥିଲେ । ଏହାପରେ ଉଚ୍ଚଶିକ୍ଷା ପାଇଁ   ପଣ୍ଡିଚେରୀ ଚାଲିଯାଇଥିଲେ । ସେଠାରୁ ପୁଣି ଦିଲ୍ଲୀ ଯାଇ  ଦିଲ୍ଲୀର ଏମ୍ସରେ ଉଚ୍ଚତର ଡାକ୍ତରୀ ଶିକ୍ଷା ହାସଲ କରିଥିଲେ । ପଞ୍ଜାବ ପୋଷ୍ଟ ଗ୍ରାଜୁଏଟ ଇନଷ୍ଟିଚ୍ୟୁଟ ଅଫ ମେଡ଼ିକାଲ ସାଇନ୍ସେସ ଆଣ୍ଡ ରିସାର୍ଚ୍ଚରେ ଆସିଷ୍ଟାଣ୍ଟ ପ୍ରଫେସର ଭାବେ ଅଧ୍ୟାପନା ଜୀବନ ଆରମ୍ଭ କରିଥିଲେ । ହେଲେ ଚିକିତ୍ସା ବିଜ୍ଞାନରେ ଅଧିକରୁ ଅଧିକ ଅଧ୍ୟୟନ ଓ ଗବେଷଣା ପାଇଁ ଥିବା ଦୃଢ଼ ଇଚ୍ଛାଶକ୍ତି ଡା. ମିଞ୍ଜଙ୍କୁ ରେନାଲ ଟ୍ରାନ୍ସପ୍ଲାଣ୍ଟ ସକାଶେ ମିନେପଲିସ ଯୁକ୍ତରାଷ୍ଟ୍ର ଆମେରିକା ଯାଇଥିଲେ । ନରୱେର ଓସ୍ଲୋ, ଗୁଟେନବର୍ଗ, ଜର୍ମାନୀର ହିଡେଲବର୍ଗ, ମୁନିଚ ଆଦି ସ୍ଥାନ ଯାଇ ମଲ୍ଟିଅର୍ଗାନ ଟ୍ରାନ୍ସପ୍ଲାଣ୍ଟ (କିଡ଼ନୀ, ପାନକ୍ରିୟାସ ଏବଂ ଲିଭର) ବିଦ୍ୟାରେ ଫେଲୋଶିପ ପାଇଥିଲେ । ପୁନର୍ବାର ପିଜିଆଇ, ଚଣ୍ଡିଗଡ଼କୁ ପ୍ରତ୍ୟାବର୍ତ୍ତନ ପରେ ବିବାହ ବନ୍ଧନରେ ଆବଦ୍ଧ ହୋଇଥିଲେ ।

## ପରିବାର
ପିତା ମିକା ମିଞ୍ଜ ଏସଡିଏମ ଅଦାଲତରେ ପେସ୍କାର ଥିଲେ ।  ୪ ପୁଅ ଏବଂ ଗୋଟିଏ ଝିଅକୁ ମିଶାଇ ନିଜର ପାଞ୍ଚଜଣ ସନ୍ତାନଙ୍କ ମଧ୍ୟରୁ ମୁକୁଟ ହେଉଛନ୍ତି ଦ୍ୱିତୀୟ  ।
ରାଞ୍ଚିର ସାବଟୋଲା ନିବାସୀ ସ୍ତ୍ରୀ ଓ ପ୍ରସୁତି ରୋଗ ବିଶେଷଜ୍ଞା ରଞ୍ଜନା ମିଞ୍ଜଙ୍କୁ ବିବାହ କରିଥିଲେ । ପୁଅ ଜୋନାଥନ ଓ ଝିଅ ସାରା ତାଙ୍କର ଦୁଇଟି ସନ୍ତାନ । ତାଙ୍କର ବଡ଼ ଭାଇ ପ୍ରୀତମ ମିଞ୍ଜ ଝାଡ଼ଖଣ୍ଡର ସିମଡେ଼ଗାରେ ଜଣେ ଅସ୍ଥିଶଲ୍ୟ ବିଶେଷଜ୍ଞ ଭାବେ କାର୍ଯ୍ୟରତ ଅଛନ୍ତି । ସାନ ଭାଇ ବିରାସ ମିଞ୍ଜ ରାଉରକେଲାରେ ଗ୍ୟାସ ଏଜେନ୍ସୀ ଚଳାଉଛନ୍ତି । 

## ଖ୍ୟାତି
୨୦୧୬ ମସିହା ଶେଷ ଆଡ଼କୁ ଭାରତର ବୈଦେଶିକ ମନ୍ତ୍ରୀ ସୁଷମା ସ୍ୱରାଜଙ୍କ ସଫଳ କିଡ଼ନୀ ପ୍ରତ୍ୟାରୋପଣ ପରେ ଚର୍ଚ୍ଚାକୁ ଆସିଥିଲେ ।ମିଞ୍ଜଙ୍କ ନେତୃତ୍ୱରେ ୧୦ଜଣିଆ ଏକ ଡାକ୍ତରୀ ଦଳ ସୁଷମାଙ୍କ ଅସ୍ତ୍ରୋପଚାର କରିଥିଲେ ।  ସୁସ୍ଥ ପରେ ସୁଷମା ଟ୍ୱିଟରରେ ମିଞ୍ଜଙ୍କୁ କୃତଜ୍ଞତା ଜଣାଇଥିଲେ । ଭାରତରେ ମିଞ୍ଜଙ୍କ ଭଳି ଦକ୍ଷ ସର୍ଜନ ଥିବାରୁ ସେ ଗର୍ବିତ ବୋଲି ଟ୍ୱିଟ କରିଥିଲେ ।  ଡାମୁକୁଟ ମିଞ୍ଜ ୩୬୦୦ଟି ସଫଳ ବୃକକ ପ୍ରତ୍ୟାରୋପଣ କରି ଏକ କୀର୍ତ୍ତିମାନ ସ୍ଥାପନ କରିଥିବାରୁ ୨୦୧୬ରେ ପଦ୍ମଶ୍ରୀ ପାଇଁ ମନୋନୀତ ହୋଇଥିଲେ ।   ୨୦୧୭ ମସିହା ଜାନୁଆରୀ ୨୫ ତାରିଖରେ ତାଙ୍କୁ ପଦ୍ମଶ୍ରୀ ସମ୍ମାନ ଦିଆଯିବା ପାଇଁ ରାଷ୍ଟ୍ରପତି ଭବନରୁ ବିଜ୍ଞପ୍ତି ପ୍ରକାଶ ପାଇଥିଲା ।
## ଆଧାର
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:ଓଡ଼ିଆ ଚିକିତ୍ସକ
ଶ୍ରେଣୀ:ଓଡ଼ିଶାର ଲୋକ
ଜ୍ୟୋତିର୍ମଠ

**ଜ୍ୟୋତିର୍ମଠ ବା ଯୋଶୀମଠ **, ଭାରତୀୟ ରାଜ୍ୟଉତ୍ତରାଖଣ୍ଡର ଚାମୋଲୀ ଜିଲ୍ଲାର ଏକ ସହର ତଥା ମୁନ୍ସିପାଳ । ଏହା ସମୁଦ୍ରପତ୍ତାନଠାରୁ ୬୧୫୦ ଫୁଟ ଉପରେ ରହିଛି ।ଏଠାରୁ ଅନେକ ହିମାଲୟ ପର୍ବତ ଚଢାଳୀ ଦଳ ପର୍ବତ ଚଢିବା ପାଇଁ ଯାଇଥାନ୍ତି । ଏକା ଏକ ଆଦୃତ ଟ୍ରେକିଙ୍ଗ ସ୍ଥଳ ହେବା ସହ ଏକ ହିନ୍ଦୁ ତୀର୍ଥ ସ୍ଥଳ ଭାବରେ ବହୁ ପର୍ଯ୍ୟଟକ ଓ ତୀର୍ଥ ଯାତ୍ରୀଙ୍କୁ ଆକର୍ଷିତ କରିଥାଏ । ହିନ୍ଦୁ ଧର୍ମର ଗୁରୁ ଆଦି ଶଙ୍କାରାଚାର୍ଜ୍ୟଙ୍କଦ୍ୱାରା ଭାରତରେ ପ୍ରତିଷ୍ଠା ହେଇଥିବା ୪ଟି ପିଠ ମଧ୍ୟରୁ ଏହା ଅନ୍ୟତମ  । 

## ଜନସଂଖ୍ୟା 
୨୦୦୧ ମସିହା ଜନଗଣନା ଅନୁସାରେ ଯୋଶୀମଠର ଜନସଂଖ୍ୟା ୧୩,୨୦୨ ରହିଥିଲା । ଏଠି ମଧ୍ୟରୁ ପୁରୁଷ ସଂଖ୍ୟା ୬୧ % ହେଇଥିବା ବେଳେ ମହିଳା ସଂଖ୍ୟା ୩୯ % ଥିଲା । ଏଠାରେ ସାକ୍ଷ୍ୟରତା ହାର ୭୭ % ଥିଲା , ଯାହା ଜାତୀୟ ହାର ୫୯.୯ %ଠାରୁ ଅଧିକ ଥିଲା। ଏଠାରେ ୬ ବର୍ଷରୁ କମ ସଂଖ୍ୟା ୧୨ % ରହିଥିଲା । 

## ଧାର୍ମିକ ତାପ୍ତର୍ଜୀ 
ବାଆଁ|thumb|150x150_ପିକସେଲ|ଜ୍ୟୋତିର୍ମଠ ଆସ୍ଥାନ ପୀଠ
ଆଦି ଶଙ୍କର ଭାରତ  ରେ  ପୁରୀ , ଦ୍ୱରକା , ଶ୍ରୀଙ୍ଗେରୀ ଓ ଜ୍ୟୋତିର୍ମଠଠାରେ ୪ଟି ପୀଠ ସ୍ଥାପନ କରିଥିଲେ । ଏହି ୪ଟି ପୀଠର ମୁଖ୍ୟଙ୍କୁ ଶଙ୍କରଚାର୍ଜ୍ୟ କୁହାଯାଇଥାଏ । ଆଦି ଶଙ୍କରଙ୍କଦ୍ୱାରା ଆରମ୍ଭ କରାଯାଇଥିବା ପରମ୍ପରା ଅନୁସାରେ ଜ୍ୟୋତିର୍ମଠ ପିଠ " ଅଥର୍ବ ବେଦ " ଦାୟିତ୍ୱରେ ରହିଥିଲା । ଏହା ହିନ୍ଦୁ ଧର୍ମର ଗୁରୁତ୍ୱପୂର୍ଣ ପୀଠ ବଦ୍ରୀନାଥ ନିକଟରେ ଅବସ୍ଥିତ ।  ..
## ଦର୍ଶନୀୟ ସ୍ଥଳ ସବୁ 
**ଶଙ୍କରଚାର୍ଜ୍ୟ ମଠ 

**ଆଦି ଶଙ୍କରଙ୍କଦ୍ୱାରା ପ୍ରତିଷ୍ଠିତ ଏହି ମଠରେ ବଦ୍ରିନାରାୟନଙ୍କ ମନ୍ଦିର ଓ ରାଜେଶ୍ୱରୀ ଦେବୀଙ୍କ ମନ୍ଦିର ରହିଛି । ଏଠାରେ ଏକ ଗୁମ୍ଫା ମଧ୍ୟ ରହିଛି ଯେଉଁ ସ୍ଥାନରେ ଆଦି ଶଙ୍କର ତପସ୍ୟା କରିଥିଲେ । 

**ନରସିଂହ ମନ୍ଦିର 

**  ଜ୍ୟୋତିର୍ମଠ ପୀଠରେ ଏହି ମନ୍ଦିର ମୁଖ୍ୟ ମନ୍ଦିର ଭାବରେ ରହିଛି । ଏଠାରେ   ବିଷ୍ଣୁଙ୍କ ନରସିଂହ ଅବତାର ଭାବରେ ମୂର୍ତି ସ୍ଥାପନ ହେଇ ପୂଜା ପାଉଛନ୍ତି । ଏହା ନିଜେ ଆଦି ଶଙ୍କରଚାର୍ଜ୍ୟ ସ୍ଥାପନ କରିଥିବାର କୁହାଯାଏ । 

**ଭବିଷ୍ୟ କେଦାର ମନ୍ଦିର 

** ତପୋବନ 

**ରୋପୱେ

** ଏଠାରୁ ଆଉଳିକୁ ଯିବାକୁ ପାହାଡ ଉପରେ ଏକ ରୋପୱେ ରହିଛି । ଏହା ପର୍ଯ୍ୟଟକ ମାନଙ୍କ ପାଇଁ ଏକ ମୁଖ୍ୟ ଆକର୍ଷଣ ।  . 

**କଳ୍ପେଶ୍ୱର ** 

ଜାତୀୟ ରାଜପଥ ୫୮ରେ ଥିବା ଉରଗ୍ରାମ ନାମକ ଏକ ପ୍ରକୃତିକ ସୁନ୍ଦରତା ବିଶିଷ୍ଟ ଗ୍ରାମରେ କଳ୍ପେଶ୍ୱର ରହିଛି । ରାଜପଥ ଦେଇ ଏହି ସ୍ଥାନରେ ପହଞ୍ଚି ହୁଏ । 

## ପୁନଶ୍ଚ ଦେଖଣା 
* Shri Gaudapadacharya Math
* Gauḍapāda
* Govinda Bhagavatpada
* Adi Shankara
* Mandukya Upanishad
* Advaita Vedanta

## ଆଧାର 
ଶ୍ରେଣୀ:ମଠ ବା ଆଶ୍ରମ
ଭବନାଥ

**ଭବନାଥ, ** ଭାରତୀୟ ରାଜ୍ୟ ଗୁଜରାଟର ଜୁନାଗଧ ଜିଲ୍ଲାରେ ଥିଉବା ଏକ କ୍ଷୁଦ୍ର ଗ୍ରାମ । ଏହା ଗିରିନାର ପର୍ବତ ମାଲାରେ ରହିଥିବା ଗିରିନାର ଟାଲେଟି ନାମକ ସ୍ଥାନ ନିକଟରେ ରହିଛି । ଏହି ଗିରିନାର ତଲେଟିଠାରୁ ତୀର୍ଥ ଯାତ୍ରୀମାନେ ପାଦରେ ଚାଲି ଗିରିନାର ପର୍ବତ ଉପରେ ଥିବା ମନ୍ଦିରକୁ ପହଞ୍ଚିଥାନ୍ତି । 
thumb|ଭାବନାଥ ମହାଦେବ ମନ୍ଦିର
thumb| ଜୁନାଗହ , ଗିରିନାର

## ଇତିହାସ 
ଭାବନାଥ ଶିବ ମନ୍ଦିରର ବର୍ଣ୍ଣନା ପୁରାଣରେ ରହିଛି । ଏଠାରେ ସ୍ୱତ ସ୍ପୁରତା ଭାବରେ ଶିବ ଲିଙ୍ଗାର ଉଦ୍ଭବ ହେଇଥିବାର ଜଣାଯାଏ । କୁହାଯାଏ ଯେ ଶିବ ଓ ପାର୍ବତୀ ସେହି ଅଞ୍ଚଳ ଦେଇ ଯାଉଥିବା ବେଳେ ତାଙ୍କର ଏକ ବସ୍ତ୍ର ମୃଗୀ କୁଣ୍ଡ ଜଳାଶୟରେ ପଡିଯାଇଥିଲା । ତେଣୁ ଶୈବ ଭକ୍ତମାନଙ୍କ ପାଇଁ ମୃଗୀ କୁଣ୍ଡ ଏକ ଅତ୍ୟନ୍ତ ପବିତ୍ର ଜଳାଶୟ ଭାବରେ ଗୃହିତ ହେଇଥାଏ । ନାଗା ବାବାମାନେ ମହାଶିବରାତ୍ରି ଶୋଭାଯାତ୍ରାରେ ଯୋଗ ଦେବା ଆଗରୁ ଏହି ଜଳାଶୟରେ ସ୍ନାନ କରିଥାନ୍ତି ।ଏଠାରେ ହଉଥିବା ମେଳା ଅତ୍ୟନ୍ତ ପ୍ରାଚୀନ କାଳରୁ ହେଇ ଆସୁଛି ।  
thumb|ଗିରିନାର ପର୍ବତ
ଏଠାରେ ଦୁଇଟି ମୁଖ୍ୟ ପର୍ବ ମହାଶିବରାତ୍ରି ଓ ଗିରିନାର ଲିଲି ପରିକ୍ରମା ଅନୁଷ୍ଠିତ ହେଇଥାଏ । 

ଭାବନାଥ ମେଳା ହିନ୍ଦୁ ପଞ୍ଜିକା ଅନୁସାରେ ମାଘ ମାସରେ ହେଇଥାଏ । ଏହା ୫ ଦିନ ଧରି ଚାଲି ଥାଏ । ଦେଶର ବିଭିନ୍ନ ପ୍ରାନ୍ତରୁ ନାଗା ଭକ୍ତ ମାନଙ୍କ ସହ ଅନ୍ୟ ଶିବ ଭକ୍ତ ତଥା ଧାର୍ମିକ ବ୍ୟକ୍ତି ମାନଙ୍କ ସମାରୋହ ହେଇଥାଏ । ଲୋକଙ୍କ ବିଶ୍ୱାସ ଯେ ସ୍ୱୟଂ ଶିବ ଏହି ସ୍ଥାନରେ ପଦାର୍ପଣ କରିଥାନ୍ତି ।ଏହି ଅବସରରେ ଭକ୍ତମାନେ ଗିରିନାର ପର୍ବତର ଚତୁର୍ଦିଗ ପରିକ୍ରମା କରିଥାନ୍ତି । ଅନେକ ନାଗା ସାଧୁ ତାଙ୍କ ହାତୀ ଉପରେ ବସି ଆସିଥାନ୍ତି । ସାରା ଅଞ୍ଚଳ ବିଭିନ୍ନ ବାଦ୍ୟ  , ବିଶେଷ କରି ଶଙ୍ଖ ଧ୍ୱନିରେ ପରିପୂର୍ଣ ହେଇଯାଇଥାଏ ।ଶୋଭାଯାତ୍ରାରେ ଭଗବାନ ଦତ୍ତାତ୍ରେୟ  ଙ୍କ ପ୍ରତିକୃତିକୁ ପାଳଙ୍କିରେ ନେଇ ଭକ୍ତମାନେ ଯାଇଥାନ୍ତି । 

## ଆଧାର  ସମୂହ 
ଶ୍ରେଣୀ:ଗୁଜରାଟ
ଆଠଗଡ଼ ଗଡ଼ଜାତ ରାଜ୍ୟ

ଆଠଗଡ଼଼ ଇଂରେଜ ଶାସନ ସମୟର ଏକ ଗଡ଼ଜାତ/ଦେଶୀୟ ରାଜ୍ୟ । ଏହି ରାଜ୍ୟ ଶ୍ରୀ କରଣ ନିଳାଦ୍ରୀ ବେବର୍ତ୍ତା ପଟ୍ଟନାୟକଙ୍କ ଦ୍ୱାରା ଖ୍ରୀ.ଅ. ୧୧୭୮ରେ ସ୍ଥାପିତ ହୋଇଥିଲା । ଏହାର ରାଜଧାନୀ ଆଠଗଡ଼ ସହର ଥିଲା । ଏହା ୧୯୫୦ ମସିହାରେ ଭାରତ ସହିତ ମିଶିଥିଲା । ୧୯୪୯ ମସିହାରେ ଆଠଗଡ଼ କଟକ ଜିଲ୍ଲାର ଅନ୍ତର୍ଭୁକ୍ତ ହୋଇଥିଲା ।

## ଇତିହାସ 
ଏହି ରାଜ୍ୟର ପ୍ରତିଷ୍ଠାତା କରଣ ଜାତିର କରଣ ନାରାୟଣ ବାଓତ୍ତ ପଟ୍ଟନାୟକ | ଆଠଗଡର ରଜଗୁରୁ ଗଡ (ରାଣୀ ମହଲ) ନିକଟରେ ବାସ କରନ୍ତି | ବ୍ରିଟୀଶ୍ ଶାସନ କାଳରେ ଆଠଗଡ ଓଡ଼ିଶାର ପ୍ରତିକ୍ରିୟାଶୀଳ ରାଜ୍ୟମାନଙ୍କ ମଧ୍ୟରେ ଅନ୍ୟତମ ଥିଲା |
## ଆଠଗଡର ଶାସକ
*୧୬୮୧ - ୧୭୦୯               କରଣ ନାରାୟଣ ବାଓତ୍ତ ପଟ୍ଟନାୟକ
*୧୭୦୯ - ୧୭୪୧               କରଣ ରାମ କୃଷ୍ଣ ବାଓତ୍ତ ପଟ୍ଟନାୟକ 
*୧୭୪୧ - ୧୭୭୧               କରଣ ଦେବିଆ ସିଂହ ବାଓତ୍ତ ପଟ୍ଟନାୟକ
*୧୭୭୧ - ୧୮୨୧                କରଣ ଗୋପିନାଥ ବାଓତ୍ତ ପଟ୍ଟନାୟକ 
*୧୮୨୧ - ୧୮୨୫                କରଣ କୃଷ୍ଣ ଚନ୍ଦ୍ର ବାଓତ୍ତ ପଟ୍ଟନାୟକ 
*୧୮୨୫ - ୧୮୩୭               କରଣ ରାମ ଚନ୍ଦ୍ର ବାଓତ୍ତ  
*୧୮୩୭ - ୧୮୬୨               କରଣ ଭୁବନେଶ୍ୱର ବାଓତ୍ତ ପଟ୍ଟନାୟକ 
*୧୮୬୨ - ୧୮୬୯               କରଣ ଜଗୁନାଥ ବାଓତ୍ତ ପଟ୍ଟନାୟକ ୨  (୧୮୬୯) 
*୧୮୬୯ - ୧୮୯୩               କରଣ ଭାଗିରଥି ବାଓତ୍ତ ପଟ୍ଟନାୟକ   (୧୮୪୪ - ୧୮୯୩) 
*୧୮୯୩ - ୨୫ ଜାନୁଆରୀ ୧୮୯୬         କରଣ ରଘୁନାଥ ବାଓତ୍ତ ପଟ୍ଟନାୟକ    (୧୮୬୫ - ୧୮୯୬) 
*୨୫ ଜାନୁଆରି ୧୮୯୬ – ୨୨ ଜୁନ୍ ୧୯୧୮  କରଣ ବିଶ୍ୱନାଥ ବାଓତ୍ତ ପଟ୍ଟନାୟକ   (୧୮୮୫ - ୧୯୧୮) 
*୨୫ ଜାନୁଆରି ୧୮୯୬ - ୧୯୦୮         .... -ଉତ୍ତରାଧିକାରୀମାନେ
*୨୨ ଜୁନ୍ ୧୯୧୮ – ୧୫ ଅଗଷ୍ଟ ୧୯୪୭  କରଣ ରଘୁନାଥ ବାଓତ୍ତ ପଟ୍ଟନାୟକ    (୧୯୦୯ - ....) 
*୨୨ ଜୁନ୍ ୧୯୧୮ -  ୫ ସେପ୍ଟେମ୍ବର ୧୯୩୨  .... -ଉତ୍ତରାଧିକାରୀମାନେ

## ଆଧାର
ବେଡାକୁଇଲିନ

**ବେଡାକୁଇଲିନ** (ଇଂରାଜୀ ଭାଷାରେ **Bedaquiline**, ବିକ୍ରୟ ନାମ **ସିରଟୁରୋ** **Sirturo**) ଏକ ଔଷଧ ଯାହା **ଯକ୍ଷ୍ମା** ରୋଗର ଚିକିତ୍ସା ନିମନ୍ତେ ଦିଆଯାଏ । ମଲ୍ଟିଡ୍ରଗ ରେଜିସ୍ଟାଣ୍ଟ ଯକ୍ଷ୍ମା (multidrug-resistant tuberculosis ବା MDR-TB) ରୋଗରେ କୌଣସି ଔଷଧ କାମ ନ କରୁଥିଲେ ଏହି ଔଷଧ ଦିଆଯାଏ । ଅତି କମ୍‌ରେ ଅନ୍ୟ ତିନୋଟି ଯକ୍ଷ୍ମା ଔଷଧ (medications for tuberculosis) ସ‌ହିତ ଏହି ଔଷଧ ଦିଆଯାଏ ।

ଏହି ଔଷଧର ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଅଇ, ଗଣ୍ଠି ଯନ୍ତ୍ରଣା (joint pains), ମୁଣ୍ଡବଥା ଓ ଛାତି ଯନ୍ତ୍ରଣା ହୋଇପାରେ ।  ସାଂଘାତିକ ପ୍ରତିକ୍ରିୟାରେ ଦୀର୍ଘ କ୍ୟୁଟି (QT prolongation) ହୁଏ, ଯକୃତ ସମସ୍ୟା, ଓ ମୃତ୍ୟୁ ସଙ୍କଟ ଅଧିକ ହୁଏ । ଏହା ଡାଏରୀକୁଇନୋଲିନ ଆଣ୍ଟିମାଇକୋବ୍ୟାକ୍ଟେରିଆ (diarylquinoline antimycobacterial) ଶ୍ରେଣୀର ଔଷଧ । ମାଇକୋବ୍ୟାକ୍ଟେରିଅମ ଟ୍ୟୁବରକୁଲୋସିସ (*M. tuberculosis*) ଜୀବାଣୁର ଏଟିପି ପ୍ରସ୍ତୁତ କରିବା ଶକ୍ତିକୁ ଏହି ଔଷଧ ଅବରୋଧ କରେ । ଛଅ ମାସର ଔଷଧ ଖର୍ଚ୍ଚ ସ୍ୱଳ୍ପ ଆୟ ଦେଶମାନଙ୍କରେ ୯୦୦, ମଧ୍ୟମ ଆୟକାରୀ ଦେଶମାନଙ୍କରେ ୩୦୦୦ ଓ ଉଚ୍ଚ ଆୟକାରୀ ଦେଶମାନଙ୍କରେ ୩୦,୦୦୦ ଆମେରିକୀୟ ଡଲାର ଖର୍ଚ୍ଚ ହୁଏ ।

## ଆଧାର 
ଶ୍ରେଣୀ:ଔଷଧ
ଆମ୍ଫୋଟେରିସିନ ବି

**ଆମ୍ଫୋଟେରିସିନ ବି** (ଇଂରାଜୀ ଭାଷାରେ **Amphotericin B**) ଏକ କବକରୋଧୀ ଔଷଧ (antifungal medication) ଯାହା ସାଂଘାତିକ କବକ ସଂକ୍ରମଣ (fungal infection) ଓ ଲିସମାନିଆସିସ (leishmaniasis) ରୋଗମାନଙ୍କର ଚିକିତ୍ସା ନିମନ୍ତେ ଦିଆଯାଏ ।ଏହା ଶିରାଭ୍ୟନ୍ତର ଇଞ୍ଜେକସନ (injection into a vein) ଆକାରରେ ଦିଆଯାଏ ।

ସାଧାରଣ ପାର୍ଶ୍ୱ ପ୍ରତିକ୍ରିୟାରେ ଜ୍ୱର, କମ୍ପ ଓ ମୁଣ୍ଡବଥା ଇତ୍ୟାଦି ଲକ୍ଷଣ ଔଷଧ ଦେବା ସଙ୍ଗେସଙ୍ଗେ ପ୍ରକାଶ ପାଏ ଓ ବୃକ୍‌କ ସମସ୍ୟା ମଧ୍ୟ ଦେଖାଯାଏ । ଆଲର୍ଜି ଓ ଆନାଫାଇଲାକ୍‌ସିସ ମଧ୍ୟ ଦେଖାଯାଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ ।

## ଆଧାର 
ଶ୍ରେଣୀ:ଔଷଧ
ସେଫିକ୍ସିମ

{{Drugbox
| Verifiedfields = changed
| Watchedfields = changed
| verifiedrevid = 460023156
| IUPAC_name = (6*R*,7*R*)-7-{[2-(2-Amino-1,3-thiazol-4-yl)-2-(carboxymethoxyimino)acetyl]amino}-3-ethenyl-8-oxo-5-thia-1-azabicyclo[4.2.0]oct-2-ene-2-carboxylic acid
| image = Cefixime.svg

| tradename = many
| Drugs.com = 
| MedlinePlus = a690007
| pregnancy_category = B
| legal_status =  Rx-only
| routes_of_administration = by mouth (capsule or suspension)

| bioavailability = 40% to 50%
| protein_bound = Approximately 60%
| metabolism =  
| elimination_half-life = VariableAverage 3 to 4 hours
| excretion = Kidney and biliary

| CAS_number_Ref = 
| CAS_number = 79350-37-1
| ATC_prefix = J01
| ATC_suffix = DD08
| ATC_supplemental =  
| PubChem = 5362065
| DrugBank_Ref = 
| DrugBank = DB00671
| ChemSpiderID_Ref = 
| ChemSpiderID = 4514923
| UNII_Ref = 
| UNII = XZ7BG04GJX
| KEGG_Ref = 
| KEGG = D00258
| ChEBI_Ref = 
| ChEBI = 472657
| ChEMBL_Ref = 
| ChEMBL = 1541

| C=16 | H=15 | N=5 | O=7 | S=2
| molecular_weight = 453.452 g/mol
| smiles = O=C2N1/C(=C(/C=C)CS[C@@H]1[C@@H]2NC(=O)C(=N\OCC(=O)O)/c3nc(sc3)N)C(=O)O
| StdInChI_Ref = 
| StdInChI = 1S/C16H15N5O7S2/c1-2-6-4-29-14-10(13(25)21(14)11(6)15(26)27)19-12(24)9(20-28-3-8(22)23)7-5-30-16(17)18-7/h2,5,10,14H,1,3-4H2,(H2,17,18)(H,19,24)(H,22,23)(H,26,27)/b20-9-/t10-,14-/m1/s1
| StdInChIKey_Ref = 
| StdInChIKey = OKBVVJOGVLARMR-QSWIMTSFSA-N
}}

ସେଫିକ୍ସିମ (ଇଂରାଜୀ ଭାଷାରେ **Cefixime**) ଏକ ଆଣ୍ଟିବାୟୋଟିକ ଯାହା ବ‌ହୁ ସଂଖ୍ୟକ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ଦିଆଯାଏ । ଏହି ରୋଗମାନଙ୍କ ନାମ ମୁଖ୍ୟତଃ **ମଧ୍ୟକର୍ଣ୍ଣ ପ୍ରଦାହ** ବା ଓଟାଇଟିସ ମିଡିଆ, ସ୍ଟ୍ରେପଥ୍ରୋଟ (strep throat), **ନିମୋନିଆ**, ମୂତ୍ରନଳୀ ସଂକ୍ରମଣ (urinary tract infections), **ଗନରିଆ** ଓ **ଲାଇମ ରୋଗ** ଇତ୍ୟାଦି ।  ଗନୋରିଆ ନିମନ୍ତେ ଗୋଟିଏ ଡୋଜ ଆବଶ୍ୟକ ହୁଏ ।  ଯୁକ୍ତରାଷ୍ଟ୍ର ଆମେରିକାରେ ଗନରିଆ ନିମନ୍ତେ ସେଫଟ୍ରିଆକ୍ସୋନ (ceftriaxone) ପରେ ଏହା ଦ୍ୱିତୀୟ ପସନ୍ଦ ଭାବରେ ଦିଆଯାଏ । ଏହା ପାଟିରେ ଦିଆଯାଏ । ଏହା ସେଫାଲୋସ୍ପୋରିନ ଶ୍ରେଣୀର ଏକ ତୃତୀୟ ପିଢ଼ି (third generation cephalosporin) ଔଷଧ । ଏହି ଔଷଧଦ୍ୱାରା ଜୀବାଣୁର କୋଷାଆବରଣ ନଷ୍ଟ ହୋଇଯିବାରୁ ମୃତ୍ୟୁ ହୁଏ ।

ସନ ୧୯୮୯ରେ ସେଫିକ୍ସିମ ଯୁକ୍ତରାଷ୍ଟ୍ର ଆମେରିକାରେ ଡାକ୍ତରୀ ବ୍ୟବ‌ହାର ନିମନ୍ତେ ସ୍ୱୀକୃତ ହୋଇଥିଲା ।  ଯୁକ୍ତରାଷ୍ଟ୍ର ଆମେରିକାରେ ଏହା ଜେନେରିକ ଔଷଧ (generic medication) ନାମରେ ମିଳେନାହିଁ ।  ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷ ଚିକିତ୍ସାର ମୂଲ୍ୟ ୧୦୦ରୁ ୨୦୦ ଡଲାର ।

## ଆଧାର 
ଶ୍ରେଣୀ:ଔଷଧ
କ୍ଲୋକ୍ସାସିଲିନ

{{Drugbox
| verifiedrevid = 460045783
| IUPAC_name = (2*S*,5*R*,6*R*)-6-{[3-(2-chlorophenyl)-5-methyl-oxazole-4-carbonyl]amino}-3,3-dimethyl-7-oxo-4-thia-1-azabicyclo[3.2.0]heptane-2-carboxylic acid
| image = Cloxacillin.svg
| image2 = Cloxacillin ball-and-stick.png

| tradename = Cloxapen, others
| Drugs.com = 
| pregnancy_US = B
| legal_status =  
| routes_of_administration = by mouth, IM

| bioavailability = 37 to 90%
| protein_bound = 95%
| metabolism =  
| elimination_half-life = 30 minutes to 1 hour
| excretion = kidney and biliary

| CAS_number_Ref = 
| CAS_number = 61-72-3
| ATC_prefix = J01
| ATC_suffix = CF02
| ATC_supplemental =    
| PubChem = 6098
| DrugBank_Ref = 
| DrugBank = DB01147
| ChemSpiderID_Ref = 
| ChemSpiderID = 5873
| UNII_Ref = 
| UNII = O6X5QGC2VB
| KEGG_Ref = 
| KEGG = D07733
| ChEBI_Ref = 
| ChEBI = 49566
| ChEMBL_Ref = 
| ChEMBL = 891

| C=19 | H=18 | Cl=1 | N=3 | O=5 | S=1
| molecular_weight = 435.88 g/mol
| smiles = O=C(O)[C@@H]3N4C(=O)[C@@H](NC(=O)c2c(onc2c1ccccc1Cl)C)[C@H]4SC3(C)C
| StdInChI_Ref = 
| StdInChI = 1S/C19H18ClN3O5S/c1-8-11(12(22-28-8)9-6-4-5-7-10(9)20)15(24)21-13-16(25)23-14(18(26)27)19(2,3)29-17(13)23/h4-7,13-14,17H,1-3H3,(H,21,24)(H,26,27)/t13-,14+,17-/m1/s1
| StdInChIKey_Ref = 
| StdInChIKey = LQOLIRLGBULYKD-JKIFEVAISA-N
}}

କ୍ଲୋକ୍ସାସିଲିନ (ଇଂରାଜୀ ଭାଷାରେ**Cloxacillin**) ଏକ ଆଣ୍ଟବାୟୋଟିକ ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସା ନିମନ୍ତେ ବ୍ୟବ‌ହୃତ ହୁଏ । ଏହି ସଂକ୍ରମଣମାନଙ୍କର ନାମ ଇମ୍ପେଟିଗୋ (impetigo), ସେଲ୍ୟୁଲାଇଟିସ (cellulitis), ନିମୋନିଆ, ସେପ୍ଟିକ ଆର୍ଥ୍ରାଇଟିସ (septic arthritis) ଓ ବ‌ହିଃକର୍ଣ୍ଣ ପ୍ରଦାହ (otitis externa) ଇତ୍ୟାଦି ।

କ୍ଲୋକ୍ସାସିଲିନର ପାର୍ଶ୍ୱ ପ୍ରତିକ୍ରିୟାରେ ଅଇ, ତରଳ ଝାଡ଼ା ଓ ଆନାଫାଇଲାକ୍ସିସ (anaphylaxis) ସ‌ହିତ ଆଲର୍ଜି (allergic reaction) ହୋଇପାରେ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ ଏକ ଦିନର ଏହି ଔଷଧର ବଟିକା ଖର୍ଚ୍ଚ ପ୍ରାୟ ୦.୧୬ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧ ବ୍ୟବସାୟୀକ ଭିତ୍ତିରେ ତିଆରି ହୁଏନାହିଁ । 

## ଆଧାର 
ଶ୍ରେଣୀ:ଔଷଧ
ବେଞ୍ଜାଥିନ ବେଞ୍ଜାଇଲପେନିସିଲିନ

**ବେଞ୍ଜାଥିନ ବେଞ୍ଜାଇଲପେନିସିଲିନ** ଏକ ଆଣ୍ଟିବାୟୋଟିକ (antibiotic) ଔଷଧ ଯାହା ଅନେକ ଗୁଡ଼ିଏ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହୃତ ହୁଏ । ଗର୍ଭାବସ୍ଥାରେ ଏହା ସାଧାରଣତଃ ନିରାପଦ ଥାଏ । ଏହାର ବେଞ୍ଜାଥିନ ଅଂଶଦ୍ୱାରା ପେନିସିଲିନ ଧୀରେ ଉନ୍ମୁକ୍ତ ହେବାଦ୍ୱାର ଏହା ଦୀର୍ଘ ସମୟ ଧରି କାମ କରେ&nbsp;।

ବେଞ୍ଜାଥିନ ବେଞ୍ଜାଇଲପେନିସିଲିନ ସନ ୧୯୫୦ରେ ପେଟେଣ୍ଟ ହୋଇଥିଲା । ବିକାଶଶୀଳ ଦେଶମାନଙ୍କରେ (developing world) ଏହାର ଏକ କୋର୍ଷର ଖର୍ଚ୍ଚ ପ୍ରାୟ ୦.୨୭ରୁ ୧.୭୧ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହା ଏକ ଡୋଜର ମୂଲ୍ୟ ସନ ୨୦୧୫ରେ ୫୦ରୁ ୧୦୦ ଆମେରିକୀୟ ଡଲାର ଥିଲା ।  

## ଆଧାର
ସେରେନା ଉଇଲିଅମସ

thumb|ସେରେନା ଉଇଲିଅମସ (2013)
**ସେରେନା ଉଇଲିଅମସ** ଜଣେ ଆମେରିକୀୟ ମହିଳା ଟେନିସ ଖେଳାଳି । 

## କୀର୍ତ୍ତିମାନ
୧୯୯୯ ୟୁଏସ ଓପନ ଫାଇନାଲରେ ମାର୍ଟିନା ହିଙ୍ଗିସଙ୍କୁ ପରାସ୍ତ କରି ଟେନିସ କ୍ରୀଡ଼ା ଜଗତରେ ଚହଳ ପକାଇଥିଲେ । ସେ ମାର୍ଟିନା ହିଙ୍ଗିସ, ଲିଣ୍ଡସେ ଡାଭେନପୋର୍ଟ, ମାରିଆ ସାରାପୋଭା, ଜଷ୍ଟିନ ହେନିନ, ବଡ଼ ଭଉଣୀ ଭେନସ ଉଇଲିଅମସଙ୍କ ଭଳି  କେତେକ କଡ଼ା ପ୍ରତିଦ୍ୱନ୍ଦୀଙ୍କୁ ହରାଇ ପ୍ରମୁଖ ଟାଇଟଲ ବିଜୟିନୀ ହୋଇଛନ୍ତି । ସେ ତାଙ୍କ କ୍ୟାରିୟରରେ ମୋଟ ୩୦୯ ସପ୍ତାହ ଧରି ବିଶ୍ୱର ଏକ ନମ୍ବର ଖେଳାଳି ରହିଆସିଛନ୍ତି । ୨୦୧୭ ମସିହା ଜାନୁଆରୀ ୨୮ତାରିଖରେ ଅଷ୍ଟ୍ରେଲିଆର ବିମ୍ବିଲଡନ ପାର୍କଠାରେ ମହିଳା  ଏକକରେ ଷ୍ଟେଫି ଗ୍ରାଫଙ୍କ ପୂର୍ବରୁ ଥିବା ସର୍ବାଧିକ ୨୨ଟି ଗ୍ରାଣ୍ଡସ୍ଲାମ ଟାଇଟଲକୁ ଅତିକ୍ରମ କରି ସମୁଦାୟ ୨୩ଟି ଗ୍ରାଣ୍ଡସ୍ଲାମ ଜିତି ପ୍ରଥମ ମହିଳା ଖେଳାଳି ଭାବେ ନୂଆ ରେକର୍ଡ଼ର ଅଧିକାରିଣୀ ହୋଇଥିଲେ । ସେ ମାର୍ଗାରେଟ କୋର୍ଟଙ୍କ ୨୪ଟି ଗ୍ରାଣ୍ଡ ସ୍ଲାମ ସର୍ବକାଳୀନ ରେକର୍ଡ଼ ପଛକୁ ଅଛନ୍ତି । 

## ଆଧାର
ଶ୍ରେଣୀ:ଟେନିସ ଖେଳାଳି
ଟ୍ରାଇକ୍ଲାବେଣ୍ଡାଜୋଲ

**ଟ୍ରାଇକ୍ଲାବେଣ୍ଡାଜୋଲ** (ଇଂରାଜୀ ଭାଷାରେ** Triclabendazole**, ବିକ୍ରୟ ନାମ **ଏଗାଟେନ**/**Egaten**) ଏକ ଔଷଧ ଯାହା ଯକୃତ ଫ୍ଲୁକ୍‌ସରେ (liver flukes) ବିଶେଷତଃ ଫାସିଓଲାଏସିସ (fascioliasis) ଓ ପାରାଗୋନିମିଆସିସ (paragonimiasis) ରୋଗମାନଙ୍କରେ ଦିଆଯାଏ । ଏହି ରୋଗଦ୍ୱୟରେ ଟ୍ରାଇକ୍ଲାବେଣ୍ଡାଜୋଲ ଅତ୍ୟନ୍ତ ପ୍ରଭାବଶାଳୀ ହୁଏ । ଡାକ୍ତରଖାନା ଚିକିତ୍ସା ଆବଶ୍ୟକ ହୋଇପାରେ । ଏହି ଔଷଧର ଏକ ବା ଦୁଇ ଡୋଜ ପାଟିରେ ଦେବା ଆବଶ୍ୟକ ହୁଏ ।

ଟ୍ରାଇକ୍ଲାବେଣ୍ଡାଜୋଲର ପାର୍ଶ୍ୱ ପ୍ରତିକ୍ରିୟା ସାଧାରଣତଃ ବ‌ହୁତ କମ, କିନ୍ତୁ ପେଟ ମରା ଓ ମୁଣ୍ଡବଥା ହୋଇପାରେ ।  ଏହା ବ୍ୟବସାୟୀକ ଭିତ୍ତିରେ ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ । ମାନବ ବ୍ୟବ‌ହାର ନିମନ୍ତେ ଏହା  ବିଶ୍ୱ ସ୍ୱାସ୍ଥ୍ୟ ସଂଗଠନରୁ  (ଡବ୍ଲ୍ୟୁ.ଏଚ.ଓ) ମିଳିପାରିବ ।  ଅନ୍ୟାନ୍ୟ ପ୍ରାଣୀମାନଙ୍କ ନିମନ୍ତେ ମଧ୍ୟ ଏହା ବ୍ୟବ‌ହାର ହୁଏ ।

## ଆଧାର 
ଶ୍ରେଣୀ:ଔଷଧ
ଫେନ‌କ୍ସିମିଥାଇଲପେନିସିଲିନ

**ଫେନ‌କ୍ସିମିଥାଇଲପେନିସିଲିନ** (ଇଂରାଜୀ ଭାଷାରେ **Phenoxymethylpenicillin**, ଅନ୍ୟ ନାମ **ପେନିସିଲିନ ଭି**/**penicillin V**), ଏକ ଆଣ୍ଟିବାୟୋଟିକ (antibiotic) ଯାହା ଅନେକ ସଂଖ୍ୟକ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହୃତ ହୁଏ । ନିର୍ଦ୍ଦିଷ୍ଟ ଭାବରେ ଏହା ସ୍ଟ୍ରେପ ଥ୍ରୋଟ, ମଧ୍ୟକର୍ଣ୍ଣ ପ୍ରଦାହ ଓ ସେଲ୍ୟୁଲାଇଟିସ୍ ରୋଗମାନଙ୍କରେ ଦିଆଯାଏ । ରିଉମାଟିକ ଜ୍ୱରରେ ଓ ପ୍ଲୀହା କାଢ଼ିଦେବା ପରେ ସଂକ୍ରମଣ ପ୍ରତିରୋଧ ନିମନ୍ତେ ମଧ୍ୟ ଏହା ଦିଆଯାଏ । ଏହି ଔଷଧ ପାଟିରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟାରେ ତରଳ ଝାଡ଼ା, ଅଇ ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା (allergic reaction) ହୋଇପାରେ । ପେନିସିଲିନ ଆଲର୍ଜି (penicillin allergy) ଥିବା ଲୋକମାନଙ୍କୁ ଏହା ଦେବାକୁ ମନା ଥାଏ । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ଔଷଧ ନାମରେ ଉପଲବ୍‌ଧ ହୁଏ । ବିକାଶଶୀଳ ଦେଶମାନଙ୍କରେ (developing world) ଏହି ଔଷଧର ଏକ ଦିନର ଖର୍ଚ୍ଚ ୦.୦୫ରୁ ୦.୯୬ । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ କୋର୍ଷର ଖର୍ଚ୍ଚ ପ୍ରାୟ ୨୫ ଆମେରିକୀୟ ଡଲାର ।

## ଆଧାର 
ଶ୍ରେଣୀ:ଔଷଧ
ମେଗ୍ଲୁମିନ ଆଣ୍ଟିମୋନିଏଟ

**ମେଗ୍ଲୁମିନ ଆଣ୍ଟିମୋନିଏଟ** (ଇଂରାଜୀ ଭାଷାରେ** Meglumine antimoniate**) ଏକ ଔଷଧ ଯାହା **ଲିସମାନିଆସିସ** ରୋଗରେ ବ୍ୟବ‌ହୃତ ହୁଏ । ଏହି ଲିସମାନିଆସିସ ବିଭିନ୍ନ ପ୍ରକାର ହୋଇପାରେ ଯେପରି ଭିସେରାଲ, ମ୍ୟୁକୋକ୍ୟୁଟାନିଅସ ଓ କ୍ୟୁଟାନିଅସ ଲିସମାନିଆସିସ । ଏହାକୁ ମାଂସପେଶୀରେ (injection into a muscle) ବା ସଂକ୍ରମିତ ସ୍ଥାନରେ ଇଞ୍ଜେକସନ ଆକାରରେ ଦିଆଯାଏ । 

ମେଗ୍ଲୁମିନ ଆଣ୍ଟିମୋନିଏଟ ସନ ୧୯୪୬ରେ ଡାକ୍ତରୀ ବ୍ୟବ‌ହାରରେ ଆରମ୍ଭ ହେଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହାର ଏକ ଭାଏଲର ମୂଲ୍ୟ ବିକାଶଶୀଳ ଦେଶମାନଙ୍କରେ (developing world) ସନ ୨୦୧୪ରେ ୪.୩୨ ଆମେରିକୀୟ ଡଲାର ଥିଲା । ଏହି ଔଷଧ ଦକ୍ଷିଣ ୟୁରୋପ ଓ ଲାଟିନ ଆମେରିକାରେ (Latin America) ମିଳେ କିନ୍ତୁ ଯୁକ୍ତରାଷ୍ଟ୍ର ଆମେରିକାରେ ମିଳେନାହିଁ ।

## ଆଧାର 
ଶ୍ରେଣୀ:ଔଷଧ
ସୁଚରିତା

**ସୁଚରିତା** ଏକ ମାସିକ ଓଡ଼ିଆ ପତ୍ରିକା । ଏହା ୧୯୭୫ ମସିହାରୁ ପ୍ରକାଶ ପାଇବା ଆରମ୍ଭ କରିଥିଲା । ସାହିତ୍ୟିକା ଶକୁନ୍ତଳା ପଣ୍ଡା ୨୭ବର୍ଷ ଧରି ଏହି ପତ୍ରିକା ସମ୍ପାଦନା କରିଥିଲେ । ଏହି ପତ୍ରିକା ଆନୁକୁଲ୍ୟରେ ବର୍ଷକୁ ଥରେ "ଲେଖକ ବିଶେଷାଙ୍କ"ଟିଏ ମଧ୍ୟ ପ୍ରକାଶିତ ହେଉଥିଲା । ୨୦୧୬ ମସିହାରେ ସୁଚରିତାର ୨୭ବର୍ଷର ଡିଜିଟାଲ ସଂସ୍କରଣ ସି.ଡି ଆକାରରେ ପ୍ରକାଶ ପାଇଥିଲା ।

## ଆଧାର 
ଶ୍ରେଣୀ:ଓଡ଼ିଆ ପତ୍ରିକା
ଶକୁନ୍ତଳା ପଣ୍ଡା

**ଶକୁନ୍ତଳା ପଣ୍ଡା**(୧୦ ନଭେମ୍ବର ୧୯୩୯-୧୪ ଜାନୁଆରୀ, ୨୦୧୭) ଜଣେ ଓଡ଼ିଆ ସାହିତ୍ୟିକ ଓ ସମ୍ପାଦିକା ଥିଲେ । ମାସିକ ପତ୍ରିକା ସୁଚରିତାକୁ ସେ ୨୭ବର୍ଷ ଧରି ସମ୍ପାଦନା କରିଆସୁଥିଲେ ।
## ଜୀବନୀ 
ଶକୁନ୍ତଳା, ୧୯୩୯ ମସିହାରେ ଜନ୍ମଗ୍ରହଣ କରିଥିଲେ । ସେ ହରିହର ପଣ୍ଡାଙ୍କୁ ବିବାହ କରିଥିଲେ । ପୁତ୍ର ସଞ୍ଜୟ ଜଣେ ଭାରତୀୟ ବୈଦେଶିକ ସେବା ଅଧିକାରୀ ଓ କନ୍ୟା ସୁସ୍ମିତା ବାଗ୍‌ଚୀ ଜଣେ ଲେଖିକା ଅଟନ୍ତି । ଜାମାତା ସୁବ୍ରତ ବାଗ୍‌ଚୀ ଆଇ.ଟି କମ୍ପାନୀ "ମାଇଣ୍ଡ ଟ୍ରି କଂସଲଟିଂ"ର ପ୍ରତିଷ୍ଠାତା ତଥା ଓଡ଼ିଶାର "ସ୍କିଲ ଡେଭେଲପମେଣ୍ଟ ଅଥରିଟି"ର ଅଧ୍ୟକ୍ଷ ଭାବରେ କାର୍ଯ୍ୟରତ । ସୁଚରିତା ପତ୍ରିକା ୧୯୭୫ ମସିହାରେ ପ୍ରଥମେ ପ୍ରକାଶିତ ହୋଇଥିଲା ଓ ସେବେଠାରୁ ୨୦୦୨ ମସିହା ପର୍ଯ୍ୟନ୍ତ ସେ ଏହି ପତ୍ରିକା ସମ୍ପାଦନା କରି ଆସୁଥିଲେ । ଏହା ବ୍ୟତିତ ସେ କେନ୍ଦ୍ର ସାହିତ୍ୟ ଏକାଡେମୀ ଏବଂ ନେସନାଲ ବୁକ ଟ୍ରଷ୍ଟର ଆଡ଼ଭାଇଜରି କମିଟିର ସଦସ୍ୟ, ଓଡ଼ିଆ କଥାଚିତ୍ର ସେନସର ବୋର୍ଡ଼ର ସଦସ୍ୟ ଭାବରେ ମଧ୍ୟ କାର୍ଯ୍ୟ କରିଥିଲେ ।
## ରଚନାବଳୀ 
### ଗଳ୍ପ ସଂକଳନ 
* ଅନେକ ଦିନ ପରେ
* ସୂର୍ଯ୍ୟ ଶିଖା
* ଅନ୍ଧାରର ରଙ୍ଗ
* ନିଷିଥର ସୂର୍ଯ୍ୟ
* ମନିକାର ଘର
* ଜେରୁଜେଲମ୍ ସନ୍ଥ
* ପକ୍ଷୀ ଉଡ଼ିଯା
* ନିର୍ଜନ ଦ୍ୱୀପର ନେପୋଲିୟନ୍‌ 
### ଉପନ୍ୟାସ 
* ସୀମାହୀନ
* ତମସା 
* ମଞ୍ଜୁଳାର ଝିଅ
## ସମ୍ମାନ ଓ ପୁରସ୍କାର 
* ଉତ୍କଳ ଭାରତୀ କୁନ୍ତଳା କୁମାରୀ ପୁରସ୍କାର - ୨୦୧୪
## ଆଧାର 
ଶ୍ରେଣୀ:୧୯୩୯ ଜନ୍ମ
ଶ୍ରେଣୀ:୨୦୧୭ ମୃତ୍ୟୁ
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଆ ଲେଖିକା
ପୋଲାର ସାଟେଲାଇଟ୍ ଲଞ୍ଚ୍ ଭେଇକିଲ୍‌

ଧୃବୀୟ ଉପଗ୍ରହ ପ୍ରକ୍ଷେପଣ ଯାନ (ପୋଲାର ସାଟେଲାଇଟ ଲଞ୍ଚ ଭେଇକିଲ) ବା ପିଏସ୍‌ଏଲଭି, ବିଶ୍ୱର ସବୁଠୁ ଭରସାଯୋଗ୍ୟ ଉପଗ୍ରହ ପ୍ରକ୍ଷେପଣ ଯାନ ।  ପିଏସ୍ଏଲଭିର ଲମ୍ବ ୪୪ ମିଟର, ଯାହାକି ଏକ ୧୨ ମହଲା ବିଲ୍‌ଡିଂର ଉଚ୍ଚତା ସହ ସମାନ । ବ୍ୟାସାର୍ଦ୍ଧ ୨.୮ ମିଟର । ୪ଟି ସ୍ତର ବିଶିଷ୍ଟ ଏହି ପ୍ରକ୍ଷେପଣ ଯାନରେ ଉଭୟ କଠିନ ଓ ତରଳ ଇନ୍ଧନ ବ୍ୟବହାର କରାଯାଉଛି । ଆବଶ୍ୟକତାକୁ ଦୃଷ୍ଟିରେ ରଖି ପିଏସ୍ଏଲଭିର ୩ଟି ସଂସ୍କରଣ ବିକାଶ କରିଛି ଇସ୍ରୋ । ପିଏସଏଲଭି-ଜି, ପିଏସଏଲଭି-ସିଏ ଓ ପିଏସଏଲଭି-ଏକ୍ସଏଲ୍ ଏଭଳି ୩ଟି ସଂସ୍କରଣ ରହିଛି । ସବୁଠୁ ନୂଆ ସଂସ୍କରଣ ହେଲା ଏସଏଲଭି-ଏକ୍ସଏଲ, ୩୨୦ ଟନ ଓଜନର ବସ୍ତୁ ବୋହି ନେବାକୁ ସକ୍ଷମ । ୧୯୯୩ରେ ପ୍ରଥମ ଥର ଏହି ରକେଟ୍‌ର ପରୀକ୍ଷଣ କରିଥିଲା ଇସ୍ରୋ, ଯାହାକି ବିଫଳ ହୋଇଥିଲା । ପରେ ୧୯୯୭ରେ ହୋଇଥିବା ୪ର୍ଥ ପରୀକ୍ଷଣ ମଧ୍ୟ ଆଶିଂକ ସଫଳ ହୋଇଥିଲା ।  ଏ ପର୍ଯ୍ୟନ୍ତ କରାଯାଇଥିବା ୫୩ଟି ଉତକ୍ଷେପଣରୁ ୫୧ଟି ମିଶନ ସଫଳ ହୋଇଛି ।  ପିଏସଏଲଭି- ସିଏର ଅର୍ଥ ମୁଖ୍ୟ ଏଲୋନ୍ । ୨୦୦୭ରେ ପିଏସ୍‌ଏଲଭି ସିଏର ଉତକ୍ଷେପଣ କରିଥିଲା ଇସ୍ରୋ । ପୂର୍ବ ସଂସ୍କରଣଠାରୁ ଏଥିରେ କେତେକ ପରିବର୍ତ୍ତନ କରାଯାଇଛି । ୬ଟି ଷ୍ଟ୍ରାପ ଅନ ବୁଷ୍ଟରକୁ ଏଥିରୁ ବାଦ୍ ଦିଆଯାଇଛି ।  ରକେଟର ପ୍ରଥମ ଭାଗରେ ଦୁଇଟି ଛୋଟ ଇନ୍ଧନ ଟାଙ୍କି ବ୍ୟବହାର କରାଯାଇଛି । ଯାହାକି ଏହି ରକେଟର ଓଜନକୁ ୪୦୦ କିଲୋଗ୍ରାମ ପର୍ଯ୍ୟନ୍ତ କମ୍ କରିପାରିଛି ।  ଯାହା ୧୧ଶହ କିଲୋଗ୍ରାମ ଓଜନର ବସ୍ତୁକୁ ବୋହି ନେବାକୁ ସକ୍ଷମ । ସବୁଠୁ ନୂଆ ସଂସ୍କରଣର ରକେଟ୍ ହେଉଛି ପିଏସଏଲଭି-ଏକ୍ସଏଲ । ଏଥିରେ ସବୁଠୁ ଶକ୍ତିଶାଳୀ ବୁଷ୍ଟର ବ୍ୟବହାର କରାଯାଇଛି ।  ପିଏସଏଲଭି ଏକ୍ସଏଲରେ ଲାଗିଥିବା ମୋଟରର ଲମ୍ବ ୧୩.୫ ମିଟର । ଏଥିରେ ୧୨ ଟନ୍ କଠିନ ଇନ୍ଧନ ବ୍ୟବହାର କରାଯାଉଛି । ୨୦୦୮ରେ ଚନ୍ଦ୍ରାୟାଣ-୧ କୁ ସଫଳତାର ସହ ପ୍ରେରଣ କରିଥିଲା ଏହି ରକେଟ୍  । ପିଏସଏଲଭିର ପେ- ଲୋଡ୍‌ କ୍ଷମତା ୧୮ଶହ କିଲୋଗ୍ରାମ । ଚତୁର୍ଥ ସଂସ୍କରଣ, ପିଏସଏଲଭି- 3ଏସ୍‌କୁ ଏବେ ବିକାଶ କରାଯାଉଛି ।

## ଆଧାର 
ଶ୍ରେଣୀ:ମହାକାଶ ବିଜ୍ଞାନ
ସ୍ଫଟିକ ଚିକିତ୍ସା

**ସ୍ଫଟିକ ଚିକିତ୍ସା** ଔଷଧର ବୈକଳ୍ପିକ ଚିକିତ୍ସା ଅଟେ । ଏହି ଚିକିତ୍ସାରେ ସ୍ଫଟିକର ଶକ୍ତିରେ ବିଭିନ୍ନ ଶାରୀରିକ ଓ ମାନସିକ ରୋଗ ଆରୋଗ୍ୟ ହେବାର ବିଶ୍ୱାସ କରାଯାଏ । ଆଜିଯାଏଁ ଏହି ଚିକିତ୍ସାକୁ ବିଜ୍ଞାନ ସମ୍ମତି ମିଳିନାହିଁ । 

## ବିଭିନ୍ନ ସଂସ୍କୃତିରେ
ସ୍ଫଟିକ ଚିକିତ୍ସା ବା କ୍ରିଷ୍ଟାଲ ହିଲିଂ ଆଟଲାଣ୍ଟବାସୀଙ୍କ ଏକ ପୁରାତନ ଚିକିତ୍ସା ପଦ୍ଧତି । ଏହା ଏକ ହଜାର ବର୍ଷରୁ ଆହୁରି ପୁରାତନ ବୋଲି ସୂଚନା ମିଳେ । ଆଟଲାଣ୍ଟର ଅଧିବାସୀମାନେ ବିଭିନ୍ନ ସ୍ଫଟିକ ପଥର ନିଜର ଶକ୍ତି ବୃଦ୍ଧି ପାଇଁ ବ୍ୟବହାର କରୁଥିଲେ । ସମୟକ୍ରମେ ବିଭିନ୍ନ ସଂସ୍କୃତିରେ ଏହି ଚିକିତ୍ସା ପଦ୍ଧତିର ପ୍ରୟୋଗ ଦେଖିବାକୁ ମିଳେ । ଆଟଲାଣ୍ଟବାସୀଙ୍କ ପରେ ଶାମା, କିଛି ଆମେରିକୀୟ (ହୋପି - ଆରିଜୋନା ଅଧିବାସୀ) ହାୱାଇଅଧିବାସୀ ଓ ହିନ୍ଦୁମାନେ ମଧ୍ୟ ପ୍ରାଚୀନ କାଳରୁ ଏହାର ପ୍ରୟୋଗ କରୁଥିଲେ । ଚିନୀୟ, ତିବ୍ଦତୀୟମାନେମାନେ ମଧ୍ୟ ସୁମଧୁର ସଙ୍ଗୀତ ବାହାରୁଥିବା ସ୍ଫଟିକ ପାତ୍ର ବ୍ୟବହାର କରି ଶବ୍ଦ ଚିକିତ୍ସା କରିଥାନ୍ତି ।

## ସ୍ଫଟିକ
ମୃଦୁ ଆଲୋକ ପ୍ରଦାନ କରୁଥିବା ରତ୍ନ ପଥର ଶକ୍ତିର ଉତ୍ସ ହୋଇଥିବାରୁ ତାହାକୁ ସକାରାତ୍ମକ ଶକ୍ତିରେ ପରିବର୍ତ୍ତନ କରିବା ସହ ଶାରୀରିକ ଓ ମାନସିକ ବିଶୃଙ୍ଖଳାକୁ ଠିକ କରିବା ଦିଗରେ ବ୍ୟବହାର ହୁଏ । ସ୍ଫଟିକ ପରିବର୍ତ୍ତନଶୀଳ ଏବଂ କେନ୍ଦ୍ରୀଭୂତ ହେବା ସହ ଏହା ଶକ୍ତିକୁ ପରିବର୍ତ୍ତିତ ହୋଇଥାଏ । ସ୍ଫଟିକ ରେଡ଼ିଓ, ଟିଭି, କମ୍ପ୍ୟୁଟର ଏବଂ ମାଇକ୍ରୋଫୋନ ପାଇଁ ବ୍ୟବହୃତ ହୋଇଥାଏ । ଶାରୀରିକ ଆରୋଗ୍ୟ, ଆବେଗିକ ବିଶୃଙ୍ଖଳା, ଧ୍ୟାନ ତଥା ଆଧ୍ୟାତ୍ମିକ ବିକାଶ ପାଇଁ ସ୍ଫଟିକର ବିଭିନ୍ନ ଆକୃତି ଓ ରଙ୍ଗର ଖଣ୍ଡମାନ ବ୍ୟବହାର କରାଯାଏ । ନାଲି, ହଳଦିଆ, କମଳା ଆଦି ରଙ୍ଗର ସ୍ଫଟିକ ଶକ୍ତି ବୃଦ୍ଧି ପାଇଁ ଓ ଆକ୍ୱାମା ଲାଇନ ପଥର ଭୟ ଓ କ୍ଳାନ୍ତିରୁ ମୁକ୍ତି ପାଇଁ ବ୍ୟବହୃତ ହୁଏ । 

### ପଥରର ପ୍ରକାର ଭେଦ
ଆମେଥିଷ୍ଟ ପଥର - କ୍ରୋଧ ଓ ମୁଣ୍ଡବିନ୍ଧା ଆରୋଗ୍ୟ ଏବଂ ଆଧ୍ୟାତ୍ମିକତାରେ ଉନ୍ନତି ପାଇଁ ବ୍ୟବହୃତ ହୁଏ ।
ଏମର ଲଡ଼ ପଥର - ହୃଦଶକ୍ତି ବୃଦ୍ଧି, ଶାନ୍ତି, ଧର୍ଯ୍ୟ, ପ୍ରେମ ଓ ସମନ୍ୱୟ ପାଇଁ ବ୍ୟବହୃତ ହୁଏ ।
ହୀରା ପଥର - ଶୁଦ୍ଧତା ଏବଂ ଆତ୍ମବିଶ୍ୱାସ ପାଇଁ ବ୍ୟବହୃତ ହୁଏ ।
ଜେଡ଼ ପଥର - ରକ୍ତ ଶୁଦ୍ଧତା, ଦୀର୍ଘାୟୁ, ଆବେଗିକ ସନ୍ତୁଳନ ଓ ସାହସ ବୃଦ୍ଧି ପାଇଁ ବ୍ୟବହୃତ ହୁଏ ।

## ପ୍ରଣାଳୀ
ସ୍ଫଟିକ ପାତ୍ରକୁ ରୋଗୀର ଶରୀର ନିକଟରେ ରଖାଯାଇ ସେଥିରେ ଏକ ବିଶେଷ ଧରଣର ଆଘାତ ଦିଆଯାଏ । ଚିକିତ୍ସା ପଦ୍ଧତି ବିଭିନ୍ନ ପ୍ରକାରର ଅଛି । ଏଭଳି ଚିକିତ୍ସା ପଦ୍ଧତିକୁ ମୁଖ୍ୟତଃ ରେକି ଚିକିତ୍ସକମାନେ ଅଭ୍ୟାସ କରିଥାନ୍ତି ।

## ଆଧାର
ଶ୍ରେଣୀ:ଚିକିତ୍ସା ବିଜ୍ଞାନ
ବେଞ୍ଜାଇଲପେନିସିଲିନ

**ବେଞ୍ଜାଇଲପେନିସିଲିନ** (ଇଂରାଜୀ ଭାଷାରେ **Benzylpenicillin** ଅନ୍ୟ ନାମ **ପେନିସିଲିନ ଜି**/**penicillin G**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହାର କରାଯାଏ । ଏହି ସଂକ୍ରମଣ ଗୁଡ଼ିକର ନାମ ନିମୋନିଆ, ସ୍ଟ୍ରେପ ଥ୍ରୋଟ (strep throat), ସିଫିଲିସ୍, ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ (necrotizing enterocolitis), କଣ୍ଠଅଳତି, ଗ୍ୟାସ ଗାନ୍ଗ୍ରିନ (gas gangrene), ଲେପ୍ଟୋସ୍ପାଇରୋସିସ (leptospirosis), ସେଲ୍ୟୁଲାଇଟିସ (cellulitis), ଓ ଟେଟାନସ (tetanus) ନିମୋକୋକାଲ ମେନିଞ୍ଜାଇଟିସ (pneumococcal meningitis) ରୋଗ ନିମନ୍ତେ ଏହା ପ୍ରଧାନ ଔଷଧ ।

ସନ ୧୯୨୯ରେ ବେଞ୍ଜାଇଲପେନିସିଲିନ ଆବିଷ୍କୃତ ହେବା ପରେ ସନ ୧୯୪୨ରୁ ଡାକ୍ତରୀ ବ୍ୟବ‌ହାରରେ ଲାଗିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ବିକାଶଶୀଳ ଦେଶମାନଙ୍କରେ (developing world) ଏହାର ହୋଲସେଲ ମୂଲ୍ୟ ଦିନ‌କୁ ପ୍ରାୟ ୦.୨୪ରୁ ୨.୭୨ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହାର ଏକ କୋର୍ଷର ମୂଲ୍ୟ ପ୍ରାୟ ୧୦୦ରୁ ୨୦୦ ଡଲାର ।

## ଆଧାର 
ଶ୍ରେଣୀ:ଔଷଧ
ଯାଯାବର ଯୋଜନା

*ଯାଯାବର* ପାନ୍ଥିକାର ଏକ ବ୍ରାଣ୍ଡ ନାମ ଅଟେ । 

ଓଡ଼ିଶାର ଚିହ୍ନଟ ହୋଇଥିବା ୩୪୦ଟି ପର୍ଯ୍ୟଟନ କ୍ଷେତ୍ରର ବିକାଶ ପାଇଁ ଓଡ଼ିଶା ସରକାରଙ୍କ ପର୍ଯ୍ୟଟନ ନୀତିରେ ଏହି ସ୍ୱତନ୍ତ୍ର ଯୋଜନା ଘୋଷଣା ହୋଇଥିଲା ।  ପର୍ଯ୍ୟଟକଙ୍କୁ ଆକୃଷ୍ଟ କରିବା ସହ ଦରକାରୀ ସୁବିଧା ସୁଯୋଗ ଜୁଟାଇବା ‘ଯାଯାବର’ ଯୋଜନାର ମୂଳ ଉଦ୍ଦେଶ୍ୟ । ୨୦୧୫ ମସିହାରେ ନୂତନ ଯାଯାବର କୋଠା ପ୍ରତିଷ୍ଠା ପାଇଁ  ୧୪୫କୋଟି ଟଙ୍କା ଆକଳନ ହୋଇଥିଲା ।

ଗୋଟିଏ ପର୍ଯ୍ୟଟନ ସ୍ଥଳୀରୁ ଆଉ ଏକ ପର୍ଯ୍ୟଟନ ସ୍ଥଳୀ ବା ଦୂର-ଦୁରାନ୍ତରେ ଥିବା ପର୍ଯ୍ୟଟନ ସ୍ଥଳୀ ଗୁଡ଼ିକରେ ପହଞ୍ଚିବା ବାଟରେ ଚା,ପାନ,ମୃଦୁ ପାନୀୟ ଓ ଖାଦ୍ୟ ତଥା ସାମୟିକ ବିଶ୍ରାମର ସୁବିଧା ପାଇଁ ‘ଯାଯାବର’ ବ୍ରାଣ୍ଡରେ ୩୩ଟି ପାନ୍ଥିକା ନିର୍ମାଣ ହୋଇଛି । ଏହି ତାଲିକାରେ ସାକ୍ଷୀଗୋପାଳର ପଟ୍ଟନାୟିକା, ଭଦ୍ରକ, ବଅଁରପାଳ, ଖଲିକୋଟ, ଅନୁଗୁଳ ଓ ରେଢ଼ାଖୋଲର ମଧ୍ୟସ୍ଥାନରେ, କୋଣାର୍କ ପୁରୀ ମାରାଇନ ଡ୍ରାଇଭ ରାସ୍ତାରେ ୬ଟି ପାନ୍ଥିକା ନିର୍ମାଣ ହୋଇଥିବା ବେଳେ ପିପିଲିଠାରେ ପୂର୍ବ ନିର୍ମିତ ପାନ୍ଥିକାକୁ ଆଧୁନିକୀକରଣ କରାଯାଇଥିଲା । 

ଅଧିକାଂଶ ଯାଯାବର, ଓଡ଼ିଶା ଦେଇ ଯାଇଥିବା ଜାତୀୟ ରାଜପଥର କଡ଼ରେ ଅବସ୍ଥିତ ଅଛି । ‘ଯାଯାବର’ କୋଠାରେ ଯାତ୍ରୀଙ୍କ ପାଇଁ ବିଭିନ୍ନ ସୁବିଧା ସୁଯୋଗ ଉପଲବ୍ଧ ଥାଏ । ଏଠାରେ ଲଘୁ ଖାଦ୍ୟ, ମୃଦୁପାନୀୟ ସହ ମନ୍ଦିର ଭୋଗ ଓ ଓଡ଼ିଆ ଖାଦ୍ୟ ମିଳିଥାଏ । ଫୁଡ଼ କୋର୍ଟ ବ୍ୟତୀତ ପାନ୍ଥିକା ପରିସରରେ ଗାଲିଚା, ପିଲାମାନଙ୍କ ପାଇଁ ପାର୍କ, ଖେଳ ପଡ଼ିଆ, ହସ୍ତଶିଳ୍ପ ଓ ହସ୍ତତନ୍ତ ବିଭାଗ ଉଜ୍ଜ୍ୱଳ ଆଲୋକ ବ୍ୟବସ୍ଥା ଆଦି କାର୍ଯ୍ୟକ୍ରମ ହାତକୁ ନିଆଯାଉଛି । ଅନ୍ୟାନ୍ୟ ପାନ୍ଥିକା ପରିସରରେ ଲ୍ୟାଣ୍ଡସ୍କେପ, ଫୁଡ କୋର୍ଟ, ପାର୍କିଂପ୍ଲେସ, ଟୁରିଷ୍ଟ ହଲ ୱେବସାଇଟ ସୁଯୋଗ ଓ ପୁଷ୍କରିଣୀ ଅଛି । ୨/୩ଟି ଉନ୍ନତ ବିଶ୍ରାମାଗର, ସ୍ନାନାଗାର ସହ ସ୍ଥାନୀୟ କାରିଗର ଏବଂ ଲୋକଙ୍କ ପାଇଁ ଏହି ପ୍ରକଳ୍ପ ଉପାର୍ଜନର ମାଧ୍ୟମ ପାଇଁ ଜିଲ୍ଲାର ହସ୍ତଶିଳ୍ପ ଏବଂ ଖାଦ୍ୟସାମଗ୍ରୀ ବିକ୍ରି ପାଇଁ ଦୋକାନ ଗୃହ ଆଦି ଅଛି । 

## ଆଧାର
ଶ୍ରେଣୀ:ଓଡ଼ିଶା ରାଜନୀତି
ଭୁବନେଶ୍ୱର ସିଟି ବସ ସେବା

**ଭୁବନେଶ୍ୱର ସିଟି ବସ ସେବା ,  ** ଏକ ସର୍ବସାଧାରଣ ଯାତାୟତ ବସ ସେବା । ଏହା ଭାରତୀୟ ରାଜ୍ୟ ଓଡ଼ିଶାର ଭୁବନେଶ୍ୱର ସହରର ଯାତାୟତ ସୁବିଧା ପାଇଁ ଆରମ୍ଭ କରାଯାଇଛି । ଏହି ସେବା ପବ୍ଲିକ -ପ୍ରାଇଭେଟ ପାଟନରସିପ (ପି.ପି.ପି.) ଭିତ୍ତିରେ ପରିଚାଳିତ । ଏଥିରେ ଭୁବନେଶ୍ୱର-ପୁରୀ ଟ୍ରାନ୍ସପୋର୍ଟ ଲିମିଟେଡ (ବି.ପି.ଟି.ଏସ୍.ଏଲ୍) , ଦୃମ ଟୀମ ସାହାରା (ଡି.ଟି.ଏସ୍) , ଭୁବନେଶ୍ୱର ମୁନସିପାଳ କର୍ପୋରେସନ  ଓ ଭୁବନେଶ୍ୱର ଉନ୍ନୟନ କରତୃପକ୍ଷ (ବି.ଡି.ଏ) ଅଂଶୀଦାର ରହିଛନ୍ତି । ଏଥିରେ ୧୨୫ଟି ସହର ବସ ରହି ସହରର ବିଭିନ୍ନ ଅଞ୍ଚଳକୁ ସକଳ 6 ତାରୁ ରାତି 9 ତ ଯାଇ ଚଳାଚଳ କରିଥାଏ । କେତେକ ବସ ପୁରୀ , ଖୋର୍ଦ୍ଧା ଓ କଟକ ସହରକୁ ମଧ୍ୟ ଚଳାଚଳ କରେ । ଏହି ସେବା ୨୦୧୦ ମସିହାରେ ଆରମ୍ଭ ରାଯାଇଥିଲା ।୨୦୧୪ ମସିହାରେ ଏଥିରେ ବାତାନୁକୁଳିତ ବସ ସେବା ମଧ୍ୟ ଆରମ୍ଭ କରାଯାଇଥିଲା । ସାଧାରଣ ବସରେ ଏହାର ଭଡା ୫ଟଙ୍କାରୁ ଆରଭ କରି ୩୭ ଟଙ୍କା ଯାଏ ଥିବା ବେଳେ ସହର ମଧ୍ୟରେ ବତାନୁକୁଳିତ ବସରେ ଏହାର ଭଡା ୧୬ ଟଙ୍କାରୁ ୪୨ ଟଙ୍କା ଯାଏ ରହିଛି । 

## ଯାତ୍ରାପଥ 
ଭୁବନେଶ୍ୱର ସହର ମଧ୍ୟ ଦେଇ ବର୍ତ୍ତମାନ ୧୭ଟି ବିଭିନ୍ନ ଯାତ୍ରାପଥରେ ସକାଳ ୬ ତାରୁ ରାତ୍ର ୯ ତା ଯାଏ ୧୫ରୁ ୩୦ ମିନିଟ ବ୍ଯବଧାନରେ ବସ ସବୁ ଚାଲିଥାଏ । 
* ୨୦୭/୨୦୭A ନନ୍ଦନକାନନ-ବିଯୁପଟ୍ଟନାୟକ ଅନ୍ତର୍ଜାତିକ ବିମାନ ବନ୍ଦର 
* ୩୦୬/୩୦୬J କଳିଙ୍ଗ ବିଶ୍ୱବିଦ୍ୟାଳୟ - ବାଳକାଟି ବଜାର 
* ୪୦୫ ଡୁମ୍ଡୁମା -ଭି.ଏସ୍.ଏସ୍. ନଗର
* ୫୦୪ ନାଖରା - ନୂଆଗାଁ 
* ୬୦୩ ସାଇ ମନ୍ଦିର - କଳିଙ୍ଗ ବିହାର 
* ୩୩୩ ଲିଙ୍ଗରାଜ ମନ୍ଦିର -ଘାଟିକିଆ 
* ୮୦୧ ଖୋର୍ଦ୍ଧା -ମାଷ୍ଟର କେଣ୍ଟିନ 
* ୪୧୪ ବିଜୁ ପଟ୍ଟନାୟକ ପାର୍କ( କଟକ ) -ଏ.ଜି. ଛକ 
* ୧୭୧ ବରମୁଣ୍ଡ -ପୁରୀ
* ୩୨୪ ବିଡାନଶୀ ( କଟକ )-ମାଷ୍ଟର କେଣ୍ଟିନ 
* ୩୧୫ ଜି.ଜି.ପି କଲୋନୀ-ମେଫେୟାର
* ୨୨୫  କଳିଙ୍ଗ ବିଶ୍ୱବିଦ୍ୟାଳୟ- କଳ୍ପନା ଛକ 
* ୪୩୨ ଜଗନ୍ନାଥ ମନ୍ଦିର (ପୁରୀ) - ଲୋକନାଥ ମନ୍ଦିର ( ପୁରୀ ) 
* ୪୫୦ ତାଲାବଣିଆ(ପୁରୀ) - ଜଗନ୍ନାଥ ମନ୍ଦିର (ପୁରୀ) 
* ୫୨୨ ମାଷ୍ଟର କେଣ୍ଟିନ -ଚନ୍ଦକା 
* ୫୩୧ ମାଷ୍ଟର କେଣ୍ଟିନ -ଏ.ଆଇ.ଆଇ.ଏମ୍.ସ୍. ଭୁବନେଶ୍ୱର 
* ୧୦୮ ଗ୍ରିଡକୋ - ଜଗନ୍ନାଥ ମନ୍ଦିର (ପୁରୀ)
## ବାହାର ଲିଙ୍କ  
# https://www.dtsodisha.com/ 
# https://www.dtsodisha.com/schedules.php 

## ଅଧାର 
ଶ୍ରେଣୀ:ଭୁବନେଶ୍ୱର
ଶ୍ରେଣୀ:ଓଡ଼ିଶା
କେରଙ୍ଗ

*କେରଙ୍ଗ ଗାଁ*' ଓଡ଼ିଶାର ଖୋର୍ଦ୍ଧା ଜିଲ୍ଲାର ଖୋର୍ଦ୍ଧା ବ୍ଲକ ଅନ୍ତର୍ଗତ ଏକ ଗାଆଁ । ଏହି ଗାଆଁଟି ଜଟଣୀ ବିଧାନ ସଭା ନିର୍ବାଚନ ମଣ୍ଡଳୀ ଅନ୍ତର୍ଗତ ।
## ଶିକ୍ଷା
ଗ୍ରାମରେ ଜୟତୁନିଷା ନାମରେ ଏକ ସରକାରୀ ଉଚ୍ଚ ବିଦ୍ୟାଳୟ ସମେତ ଦୁଇଟି ପ୍ରାଥମିକ ବିଦ୍ୟାଳୟ ଅଛି । ଗ୍ରାମରେ ଏକ ମହାବିଦ୍ୟାଳୟ ଅଛି ।
## ଆଧାର
ଶ୍ରେଣୀ:ଖୋର୍ଦ୍ଧା ଜିଲ୍ଲା
ଶ୍ରେଣୀ:ଖୋର୍ଦ୍ଧା ଜିଲ୍ଲାର ଗାଆଁ ଓ ସହର
ପ୍ରୋକେନ ବେଞ୍ଜାଇଲପେନିସିଲିନ

**ପ୍ରୋକେନ ବେଞ୍ଜାଇଲପେନିସିଲିନ** (ଇଂରାଜୀ ଭାଷାରେ **Procaine benzylpenicillin** ଅନ୍ୟ ନାମ **ପେନିସିଲିନ ଜି ପ୍ରୋକେନ**) ଏକ ଆଣ୍ଟିବାୟୋଟିକ (antibiotic) ଯାହା ଅନେକ ଜୀବାଣୁ ସଂକ୍ରମଣର (bacterial infections) ଚିକିତ୍ସାରେ ବ୍ୟବ‌ହାର ହୁଏ । ସିଫିଲିସ୍, ଆନ୍ଥ୍ରାକ୍ସ, ପାଟି ସଂକ୍ରମଣ (mouth infections), ନିମୋନିଆ, କଣ୍ଠଅଳତି, ସେଲ୍ୟୁଲାଇଟିସ୍ ଓ ପଶୁ କାମୁଡ଼ା ଭଳି କେତେକ  ନିର୍ଦ୍ଦିଷ୍ଟ ରୋଗରେ ଏହା ବ୍ୟବ‌ହାର କରାଯାଏ । ଏହା ମାଂସପେଶୀରେ ଇଞ୍ଜେକସନ (injection into a muscle) ଆକାରରେ ଦିଆଯାଏ ।

ଏହାର ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଇଞ୍ଜେକସନ ନେବା ସ୍ଥାନରେ ଯନ୍ତ୍ରଣା, ରକ୍ତ ଜମାଟ ସମସ୍ୟା (blood clotting problems), ବାତ (seizures) ଓ ଆଲର୍ଜି (allergic reaction) ଓ ଆନାଫାଇଲାକ୍‌ସିସ ‌ହୋଇପାରେ ।  ଏହି ଔଷଧ ଦେଇ ସିଫିଲିସ ରୋଗର ଚିକିତ୍ସା କଲାବେଳେ ଏକ ପ୍ରତିକ୍ରିୟା ଦେଖାଯାଇ ପାରେ ଯାହାର ନାମ ଜାରିସ-ହେର୍କ୍ସ‌ହାଇମର (Jarisch-Herxheimer) । ପ୍ରୋକେନ ସଂଯୁକ୍ତ ହେବାଦ୍ୱାରା ଏହି ଔଷଧ ଦୀର୍ଘ ସମୟ ଧରି କାମ କରିପାରେ ।

ସନ ୧୯୪୮ରେ ଡାକ୍ତରୀ ବ୍ୟବ‌ହାର ନିମନ୍ତେ ପ୍ରୋକେନ ବେଞ୍ଜାଇଲପେନିସିଲିନ ପ୍ରଥମେ ବ୍ୟବ‌ହାର କରାଗଲା ।  ବିକାଶଶୀଳ ଦେଶମାନଙ୍କରେ (developing world) ଏହାର ଗୋଟିଏ ଦିନର ଖର୍ଚ୍ଚ ପ୍ରାୟ ୦.୦୯ରୁ ୦.୧୮ ଆମେରିକୀୟ ଡଲାର ।  ଯୁକ୍ତରାଷ୍ଟ୍ର ଆମେରିକାରେ ଏହାର ଗୋଟିଏ କୋର୍ଷର ମୂଲ୍ୟ ୨୦୦ରୁ ୨୦୦ ଡଲାର । 

## ଆଧାର 
ଶ୍ରେଣୀ:ଔଷଧ
ତନ୍ମୟ ମିଶ୍ର

**ତନ୍ମୟ ମିଶ୍ର** (ଜନ୍ମ: ୨୨ ଡିସେମ୍ବର ୧୯୮୬, ମୁମ୍ବାଇ, ଭାରତ) ଜଣେ ଭାରତୀୟ ଜନ୍ମିତ କେନିଆର ପୂର୍ବତନ କ୍ରିକେଟ୍ ଖେଳାଳୀ । ସେ ଦକ୍ଷିଣହାତୀ ବ୍ୟାଟ୍ସ୍‌ମ୍ୟାନ୍ ଥିଲେ, ଯିଏକି ୨୦୦୬ ମସିହାରେ ଜିମ୍ବାୱେ ବିରୁଦ୍ଧରେ ଆନ୍ତର୍ଜାତୀୟ ମ୍ୟାଚ୍ ଖେଳିବା ଆରମ୍ଭ କରିଥିଲେ ।

## ପ୍ରାରମ୍ଭିକ ଜୀବନ 
ତନ୍ମୟ ୧୯୮୬ ମସିହାରେ ଭାରତରେ ଜନ୍ମ ହୋଇଥିଲେ ଏବଂ ୧୯୯୪ ମସିହାରେ ୮ ବର୍ଷ ବୟସରେ କେନିଆକୁ ସ୍ଥାନାନ୍ତରିତ ହୋଇଥିଲେ ।

## ଆଧାର 
ଶ୍ରେଣୀ:୧୯୮୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କେନିଆ କ୍ରିକେଟ ଖେଳାଳୀ
ଶ୍ରେଣୀ:ମୁମ୍ବାଇ କ୍ରିକେଟ ଖେଳାଳୀ
ଶ୍ରେଣୀ:ଭାରତୀୟ କ୍ରିକେଟ ଖେଳାଳି